Khrihfaphung A That Hleinak\nRev. Dr Samuel Ngun Ling\nA donghnak ah ruah awk a herh mi cu krifa nunnak ah zeitik hmanh ah sual ral donak a dong bal lo i sual ral kan doh peng awk a si ti hi a si. Atulio krifa tam pi cu kan pawcawmnak ruang ah ram kip le khua kip ah kan kal cang. Vawleicung thil kan hmuh bal lo mi phunkip kan hmuh kan ton hna. Pathian ahngal lo mi nih an tongh an tham mi sualnak thil zong kan hmuh hna. Mifim kan ti mi mirang pa le Japan pa zong nih pei a tuah ko cu kan ti i an tuah mi thiltthalo tuah kan duh ve tawn. Kan hngalh awk cu mirang ram zong ah mihrut tam pi an um i misual tthalo tampi an um ve. Atulio hawi ah cun biaknak zei ah arel lo mi minung ko hi an tam cem. Amirang poh an bia le an zia zumh ding a si lai lo. Krifa cu Kri he anungtti mi kan si awk tu a si i Kri i a kan cawnpiak mi thlarau phung tu kha kan zulh awk a si. Khoika kan kal nak poh ah sual ado tu Pathian cu kan sin ah a um ko lai. Tangka nih sualnak a karhter i dinnak cu a hnon tawn. "Tangka duhnak cu sualnak hrampi a si" a ti (I Timothy 6:10). Vawlei rumnak i a zulh ttheo mi cu sualnak phunphun ruahnak le tuahnak a si. Tangka nih keimah ti mi lungput le mizeirellonak sualnak a chuahter. Krifa i kan ruah awk cu kan chunglei i anung mi Kri nih hi thil ka tuah mi hi a duh hnga maw? Kri nih zeitin dah a ruah lai ti hi kan ruah hmasa lengmang a herh. Kan ram hi vawlei lei tthanchonak (modernization) lei ah kan tthan lio a si i tangka kan kawl deuhdeuh sualnak tthatlonak a karh deuhdeuh ko cang. Cu lak ah krifami kan rian cu, kha sualnak tilet atho mi chung i khan ipaih ve khi si lo in sualnak ado tu dinnak tiva tu kan luanter awk a si. Chunglei ah tthawnnak angei lo mi biaknak cu vawlei thilri lei tthanchonak a luh tik ah an vaivuan ttheo. Asinain Krifa biaknak nih atthawng mi thlarau phung a ngeih caah, cu phung, Kri i a kan ser piak mi teinak phung, chung ah cun fekte'n kan dir i sualnak kan doh ahcun ral atei mi Pathian tehte ttha kan si ko lai. Sualnak dohnak thlarau phung kan ti tik ah kau deuh i kan chim ah cun pumpak nun nak lawng ah si lo in miphunpi kan nun nak zong i akan hruai tu phung a si awk a si. Hlanlio parawfet pawl cu an miphun le an miphun sualnak an hmuh tik ah ralttha in an doh ngam ko. Kannih chan ah cun kan fapa kan fanule nih attha lo mi le sualnak lam asi mi thil an tuah tik ah kan hmuh mi hmanh kan thlaoh ngam ti hna lo. Kan chan nih a ngeih cang tiah kan ti i cu vial cun kan um ko. Zeicah tiah sualnak dohnak phung hnulei kan chit cang caah a si. Krifa nunnak i a hram bik cu sualnak dohnak nunnak hi a si i, cu nak i asang deuh mi cu Kri he khuasakttinak nun a si. Hika zawn ah, vun izohchunh awk ah attha mi cu Judson Bawinu (Ann Judson) nunning kha a si. Judson Bawipa thong a tlak lio ah Judson Bawinu kha lihchim ding in thongin nawl ngei tu hna nih an rak forh nain, "Kei ka biaknak nih lihchim cu a duh lo i ka chim kho lo, ahmaanning in ka chim ko lai" tiah a rak ti hna. Cu bantuk cun kannih krifami zong nih biatak cu kan ttanh awk a si i lih cu kan doh awk a si. Kan ram ah naalehmuh hei ti le laphehzi-phu hei ti pawl hi nawhthuh peknak le lih i rianttuannak akarhter tu ngaingai an si. Krifa i lihchim le hrokhrol sualnak kan doh lo ah aho nih dah a doh ti lai? Kan ram i sualnak a karhning zulh in maw kan nun lai, Kri biatak dah kan dir pi lai ti hi rammi krifa nih kan ruah awk a si cang. Sualnak dohnak thlarau phung cu kan miphun phung i a can tik ah cun kan miphun chung ah dinnak par a par lai i Kri pennak taktak a lang lai. Nihin krifa sinak le Laimi sinak aa tthen kho lo kan ti ttung i sualnak dohnak phung hnu lei kan chit ttung ahcun hlanlio Isarel mi hna, Kanan ram an phanh hlan, lamlak ram car chung siasal a bia i sualnak aphunphun atuah mi he khan kan idannak a um hnga lo. Paul nih I Korin 10:1-23 chung ah Isarel mi hna i an rak ton mi sualnak le temh-innak cu kanmah zohchunh awk le ralrin peknak caah ttial an si tiah a ti (10:11). Hlanlio Isarel mi sin i Pathian dantatnak hi, kan biak mi kan Pathian cu dantat hmang mi, mi zawtter hmang mi, le mi thihter ahmang mi a si ti nak si lo in sualnak a sawhtu Pathian a sinak tu rak langhter a duh mi a si. Pathian nih zumtu krifa siter a kan duh mi cu sualnak do tu si hi a si i cu a duhnak cu a thleng bal lo. Pathian thawngttha kan ti mi cu, sual tthawnnak cu Kri nih a tei cang i sualnak nih a kan uk kho ti lo, i cu caah, cu Kri teinak akal cuahmah mi thlarau phung chung ah cun atu kannih zong kan itel ve ti hi a si. "Pathian fa asi mi nih zeitin dah a sual peng khawh ti lai. A chung ah pei Pathian thlaici a um cang cu" tiah Johan nih a ttial (I Jn 3:8-9).


THAWNGPANG FIANG KIA NIH AN THANH CANG, RALKAP TAMTUK AN THAH HNA – The Chinlung Post\nTHAWNGPANG FIANG KIA NIH AN THANH CANG, RALKAP TAMTUK AN THAH HNA\nThawngpang fiang thanhnak an tuah cang, KIA nih nizan kawlralkap ralhrang motor an kahmi ah minung 60 an si i, minung tlawmpal hliam an tuar hna i adang vialte cu an nunnak aliam dih tiah an langhter cang. Nizan zingka suimilam pariat ah Kachin khuapi Myitkyina panh in a kalmi kawlralkap ralhrang hna motor cu KIA zungpi ah thawngpang a phan.\nKIA nih thawngpang an theih bantukin an bawh hna i, an kah hna. Hi konghe pehtlaiin General Naw Bu nih a chimmi cu ralhrang kawlralkap hna hi minung sawmruk an si. Mah ralhrang kawlralkap sawmruk chungah hin hliam atuarmi tlawmpalte an um i, a dang vialte hna cu an thi dih tiah a chim chih. Culawng siloin hliam a tuarmi hna zong hi an hliam a fak ngai i, an dirhmun attha lo ngai tiah a langhter chih.\nHliam a tuarmi tthenkhat hna cu biahalnak an tuah hna tikah Kachin khuapi Myitkyina lei ah kal dingmi kan si tiah an chim. Hi ralhrang kawlralkap pawl cu KACHIN khuapi myitkyina an phak hlan Tayan Zay hlei an tlik lio ah KIA nih an kah hna hi a si. KIA le kawlralkap ralhrang cu nifatin in an i kap cuahmah, An i kahnak konghe pehtlaiin mipi sin ah KIA nih an chimmi cu nan thinphang tuk hlah uh Pathian nih aa kan um pi ko, thlacamnak in kan bawmcio uh tiah biacah an tuah.\nRelchih:Diehard revolutionary. The real inspiration behind the screen.1988 in kum 20 renglo hnu 2013 ah Rangoon ka phan tthan. Kalung chung in ka sia aherh mi cu Min Ko Naing va chonh kha asi. Zeidang silo in thong ah sautuk a tla mi asi pin ah ramkip ah thong in a mah le political prinoner pawl chuahnak kong cu kai chimrel sek ve lengmang mi asi tik ah a dam hnga maw ti ka sia a herh. Ka hawi ttha Pa Hre ( Salai Mang Hre Lian) kha nang rak ka bawm tuah ca tiah bawmh ka hal. Pa Hre hi a connection a ttha.\nPa Hre nih cun nungak nute pakhat a vun chuahpi I mah nute nih cun Min Ko Naing he tonnak cu a tawlrel lai a ti.Kan va leng I Min Ko Naing lawng silo in Ko Ko Kyi zong a rak um. Kha lio kha Thein Sein Cozah kai ka. Gen. Aung Min te pawl an lar saling cu si kaw an nih Min Ko Naing te kha daite in an um ko rua.Ciammam te in ka va leng hna I nan dam maw? thong chung sautuk nan um tik ah nan ngan dam nak zeidah a lawh? ti I thawng va hal I ka len hna tik ah an mah zong an ilawm ve i bia phunphun kan iruah hna.\n1988 ram buainak in kei ramleng ah ka chuak, hriam ka tlai I cu hnu ah Human Rights lei in documentation le international advocacy ka tuah I a tu lawng ram chung ka rak lut kho than ti pawl kha keimah le kei mah theihter nak kai tuah.Cu ah cun Min Ko Naing nih cun RASU ah maw na rak kai a ka ti I aw asi na in RASU in siangin ka dih manh lo e ka hei ti.Zei major dah na lak ti a ka hal I Zoology major ka rak lak e ka ti. Ziah kei zong Zoo major pei ka si ve cu zei year dah na si, khoika class dah ti pawl kanhei i chim.Ziah zeitin dah si, kan siangin zong ai khat, kan major zong ai khat, kan base (catang) zong ai khat, tiah kan biaruah a thaw ngai.\nKan vai itong ti lemlo.2015 ah Chinram ah puicimh nak kan tong I Pu Victor he Hakha lei kal kan Ithawh. Kalay in Falam lei kan kai ah Varung pawng ah lam a cim I lam kha tlangpar lei in kan hrial I mah cu ah cun Min Ko Naing, Ko Ko Kyi le Zin Mar Aung te phu cu Hakha lei kal ding in motor pa hnih thum in an rak ra ve I kan itong hna. Hakha tiang cu motor in kan izul I kan kal hna. A karlak ah kan I chawn, kan ipehtlai lem ti lo.Nai Min Aung Hlaing ralhrang nih uknak hramhram in lak an timh ah ram pumpi in mah le ti khawh tawk in vun cawlcangh asi.\nHi bantuk cawlcangh lio ah Online zoom meeting in kan I hmu, bia kan iruah kho tthan. Rangoon Sianghleirun RASU ah siangin pakhat, major khat, catang khat kan rak sina in kan rak I kawm ballo I, kan rak itong, kan rak tlongleng tti ballo. A nih thong kum 20 a tla I, kei hriamtlai le advocacy ah kumkul ram leng ah ka um. Thil pipa can tete ah hmaisuang in a dir ka hmuh tthan lengmang.Thil pipa a biapi mi can ah a herh ah cun a herh ning in a si khawh chung zei rumra le ual al tuah lo in a dir pengmi, a chan tthatbik can thongchung ah ahmang na in a thinlung lungvar bantuk in a fim mi Min Ko Naing hi ka upat ngaingai. National Unity Government kha amah nih introduce a vun tuah tik ah kai lungsi ngaingai. Credit: Salai Bawi Lian Mang\nKUM 20 RENGLO HNU 2013 AH RANGON KA PHAN TTHAN\nDINFELNAK CU ZEITINDAH KAN CO LAI? REV.DR.G. ZA THIO


Deuteronomi 11 (Deuteronomy 11)\nHakhaKawlCa kDal 11Cang\n1“Cucaah Bawipa na Pathian cu na dawt lai i a bia le a nawlbia hna le a phunglam hna le a phungbia hna cu na zulh zungzal lai. 2Cun nihin ah ruat tuah u (a hngalh zong a hngal lo i a hmuh zong a hmu lomi nan tefa hna sinah mah hihi ka chim lo), Bawipa nan Pathian chimhhrinnak le a lianhngannak, a ṭhawngmi a kut le aa samhmi a ban, 3Izipt ram chungah Izipt siangpahrang Faro le a ram vialte cungah a tuahmi a hmelchunhnak le khuaruahharnak; *11:3: Exo 7:8—12:13 4cun Izipt ralkapbu cungah, an rang hna le an rangleng hna cungah, nannih an in dawi tik hna ah a tuahmi, zeitindah Rili Sen ti kha a fenhter hna le zeitindah Bawipa nih nihin tiangin a hrawh hna, ti le; *11:4: Exo 14:28 5cun hika hmun nan phak tiangin ramlak ah nan cungah zeidah a tuah, 6cun Reuben fapa Eliab i fapa hna Dathan le Abiram cungah a tuahmi zeitindah vawlei nih a kaa a an i annih kha an innchungkhar hna le an thlam hna le an thilnung vialte hna he Israel mi vialte laifang ah a dolh hna kha, ruat tuah u; *11:6: Nam 16:31-32 7zeitintiah nan mit nih Bawipa nih rian ngan a tuahmi vialte kha an hmuh cang.\nKammi Ram A Ṭhatnak\n8“Cucaah nihin kan pekmi hna nawlbia cu a dihlak in nan zulh lai, nannih nih nan ṭhawn i va co awkah nan kalhnawhmi ram cu nan luhhnawh i nan co nakhnga le, 9 Bawipa nih nan pupa hna sinah anmah le an tefa hna sinah pek awkin chiat a sermi ram, cawhnuk le khuaihliti in a luangmi ram ah cun, saupi nan um nakhnga. 10Zeitintiah nannih nih co awkah nan va luhhnawh laimi ram cu nan hung chuahnak Izipt ram, a chung i thlaici nan tuh tik i anhring dum bangin nan ke in ti nan toihmi ram bantuk kha a si lo; 11sihmanhsehlaw co awkah nan kalhnawh laimi ram cu tlang le nelrawn an umnak hmun, van ruah ti a dingmi, 12 Bawipa nan Pathian nih a zohkhenhmi ram a si; kum thawknak in kum donghnak tiang Bawipa nan Pathian mit cu a cungah aa fu zungzal.\n13“Cun nihin ah nawl kan pekmi hna ka nawlbia, Bawipa nan Pathian dawt le, a rian nan lung dihlak le nan ruahnak dihlak in ṭuan cu, nan zulh hna ahcun, *11:13-17: Lev 26:3-5; Deu 7:12-16; 28:1-14 14nannih nih nan rawl le nan mitsur hang le nan chiti kha nan pumhkhawmh khawh hna nakhnga, nan ram caah ruah cu anmah caan te cio ah, tuan deuh ruah le tlai deuh ruah hna cu, an pek hna lai. 15Cun amah nih nan saṭil hna caah nan lo ah ram hno an pek hna lai i, nan ei lai i nan khim lai. 16I ralring tuah u. Cu ti a si lo ahcun nan lung cu dehhlen a si lai i, nan pial lai i, pathian dang hna rian kha nan ṭuan lai i nan biak sual ko hna lai; 17cu ti nan tuah ahcun Bawipa thinhunnak cu nan cungah a alh lai i, van khi a khar hna lai i, ruah a sur lai lo i, vawlei nih a theitlai a chuahter lai lo i, Bawipa nih an pekmi hna ram ṭha hin khulrang tein nan lo sual ko lai.\n18“Cucaah hi ka bia hna cu nan lung chung le nan ruahnak chungah nan khumh hna lai i, nan kut ah chingchiahnak caah nan khih hna lai i, nan mit le nan mit kar i hmelchunhnak caah an si lai. 19Cun mah hna cu nan fale kha nan cawnpiak hna lai i, nan inn chung i nan ṭhut le lam i nan i chawh le nan ih le nan thawh tikah nan chim lengmang hna lai. 20Cun nan innka tung hna le nan kutka hna cungah nan ṭial hna lai, *11:20: Deu 6:6-9 21zeitintiah van hna cu vawlei cung i an um chung paohpaoh cu, Bawipa nih nan pupa hna sinah pek awkin chiat a sermi ram chungah nan nunchung ni hna le nan tefa hna nunchung ni hna cu karhter an si lai. 22Zeitintiah tuah awk i nawl kan pekmi hna nawlbia hi a dihlak in, Bawipa nan Pathian dawt le amah lam vialte zulh le amah leiah i bek cu ṭha tein nan tuah ahcun, 23nan hmaiah a ummi miphun vialte hna hi, Bawipa nih a dawi hna lai i, nanmah nakin a ngan deuh le a ṭhawng deuh miphun hna hi nan pawnchuah hna lai. 24Nan keza nih a lamhmi hmun paoh cu nan ta a si lai; nan ram cu ramlak in Lebanon tiang, cun tiva in, Zufrates tiva in nitlaklei rili tiang a si lai. *11:24-25: Jos 1:3-5 25Ahohmanh nih an in celh hna lai lo; Bawipa nan Pathian nih bia an kam cang hna bang khan, nan va lamh ding ram vialte cungah khan nanmah ṭihnak le phannak kha a chiah lai.\n26“Zohhmanh, nihin ah hin nan hmaiah thluachuahnak le chiatserhnak ka chiah: 27nihin i nawl kan pekmi hna Bawipa nawlbia hna cu nan zulh ahcun, thluachuahnak a si lai, 28cun Bawipa nan Pathian nawlbia cu nan zulh lo i nan hngalh bal lomi pathian dang hna biak awkah nihin i nawl kan pekmi hna lam nan pial tak ahcun, chiatserhnak a si lai. 29Cun co awkah nan va luhhnawh laimi ram chungah Bawipa nan Pathian nih an luhpi hna tikah, thluachuahnak cu Gerizim Tlang ah nan chiah lai i chiatserhnak cu Ebal Tlang ah nan chiah lai. *11:29: Deu 27:11-14; Jos 8:33-35 30Jordan tiva ral, nitlaknak lei lam hnulei, Arabah i a ummi Kanaan mi hna ram chung, Gilgal ral, Moreh kuhthing hna pawngah an um, a si lo mei? 31Zeitintiah Bawipa nan Pathian nih an pekmi hna ram cu a chungah va luh i va co awkah nannih nih Jordan cu nan tan lai; cun nannih nih nan co i a chungah nan um tikah, 32nihin ah nan hmai i ka chiahmi nawlbia le phunglam vialte kha ralring tein nan tuah lai.


Ivanka Trump Hi D.C In Thonginn A Panh Kho Men, A Ruang – The Cherry Par\nIvanka Trump Hi D.C In Thonginn A Panh Kho Men, A Ruang\nHringtu a pa nih office a chuahtak hnu hin Ivanka hi politics lei ah ai mer te theu lai, tiah Trump pennak chungah a ummi mi tampi nih an zumh. 2024 election hi ai ngiat kho men, asiloah Congressional seal tal zong a si kho men. Asinain, cu bantuk i mipi ah langsar ngaiin Ivan hi a um ka zum lo, tiah Cohen nih a chim. “Mipi hmaka i langhter a duh lo mi thilthup tampi ai ngeih. Cucu, khakha ka tuah, ti hi a fawi ko. Sinain, media nih a zungzal in na kong cun ceih ding i nan nunnak dihlak vun phozar cu ai phundang ngai te,” tiah Cohen nih a chim. Cu a chimmi cu Whashington Post nih a tial chin.\nDealing kongah ka fanu hi ai tel caah hin, a cungah harnak a tlung kho mi a si, ti hi Trump nih a theih ko lai. Hi ruang ko ah hin teh a si lai, Ivanka telhchih in, hi ti rumro hi rian ai tinh hlan i a fale ngaihthiam khawhnak lam lawng a kawlnak hi a si. Ivanka hi amah pumpaak bakin cun phungbuar in sualpalhnak ngaingai a ngei lem lo nain, Trump a velchum chungah a um i sualpalhnak a tuahtu hna he cun pehtlaihnak cu a ngeih ve caah, zeican dah a vaan a that rih lai, ti hi conh hau a si rih. Credit: Chelsea Bawi\n← Trump Pasal Tha Cungcuang Na Si, Na Chim Mi Na Tuah Hna\nThe Time nih Kid of the Year an Pekmi Gitanjali Rao nih Vawlei nih a Tonmi Buainak Tawlrel ai Hmaithlak →


Saya/ma Training a Kai Ding Laihlum Tam Deuh Kan Lakpiak U Tiah MP Ni Sui Lian Nih Hal – THE CHIN JOURNAL\nSaya/ma Training a Kai Ding Laihlum Tam Deuh Kan Lakpiak U Tiah MP Ni Sui Lian Nih Hal\nSeptember 13, 2019 September 13, 2019 | The Chin Journal | Hakha, Chin State\nPrimary sianginn cachimtu ding in Training (PPTT) a kai kho dingmi pawl lak tik ah Kawlram chung hmundang in a rak rami nakin Chinram chung khuasa tam deuh in rak kan lakpiak u, tiah MP Ni Sui Lian nih Pyituh Hluttaw ah halnak a tuah.\nSeptember 13 ah tuahmi Pyituh Hluttaw meeting ah MP Ni Sui Lian nih, “PPTT cawnnak ah a lut kho dingmi minung thim tik ah Chinram chung khuasa pawl hi upavo kan pe u law, a hleimi hmunhma tu kha a dang ramkulh le ramthen i minung pawl pe hna u,” tiah halnak a tuah.\n“Chinram chung tanghra sungh-awn a chiatnak zong hi saya/ma kan i phakzo lo caah a si. Hmundang in a rak phanmi sayate cu chikhat lawng an um i, an rank a hun kai cun anmahle ramkulh le ramthen ah an i thial than hna. Cun, thil sining dangdang kong ruang ah sayate aa thialmi an um tawn i a lawngmi cachimtu rian hmunhma ah khulrang in sayate dang kan chia kho hna lo…kanmah Chinram chung khuasami tu hi upavo pek in thim an si ahcun Chinram chung ah saya/ma herhbaunak a zor deuh lai,” taih a langhter.\n2019-2020 cacawn kum ah PPTT training kai ding in minung 1150 nih Hakha Education College ah an sok i minung 180 nih an hmu.\nCu 180 chung ah cun 56 (30%) lawng hi Chinram chung ah khua a sami an si i 132 (70%) cu a dang ramkulh le ramthen in an si hna.\nMyanmar ram fimcawnnak zung Deputy Minister U Win Maw Tun nih, “PPTT Training a kai ding lak tik ah mahle hmunrammi upavo pek in thim an si ko. 2018 thawk in cuti ning cun kan rak kalpi cangmi a si,” tiah a chim.\n2019-2020 cacawn kum ah PPTT training kai ding in Thantlang ca ah minung 21 thim an si i cu chung ah cun Thantlang peng khuasa taktak minung 4 lawng an i tel i a tam u 17 cu a dang ramkulh le ramthen in minung pawl an si hna, tiah MP Ni Sui Lian nih a langhter chap.


Chit Thu Wai: Pha-Kanh Ah Tihnung Thihnak Thawngpang Ka Theih Ah Ka Tap Ruangmang – Chin 11 News\nChit Thu Wai: Pha-Kanh Ah Tihnung Thihnak Thawngpang Ka Theih Ah Ka Tap Ruangmang\nPosted By: Chin News July 4, 2020\nJuly 2 ah Pha-Kanh ram i sui khur cawh nak hmun vawlei cimh nak ruang ah minung tamtuk nunnak a liam mi hna ruang ah chungkhar ngaihchiat nak kan hrawmpi hna i lungnuam lo ngai in mitthli he kan um hna.\nKan i ruah bal lo mi kokek rawhral nak ruang chungkhar pawcawm nak a kawl mi hna nunnak tamtuk a liam mi ruang ah lungthin a kekkuai dih i mitthli he kan um ve. Hi thihnak thawngpangh ruang ah nan ngaichiat nak kan hrawmpi hna ti dah lo hi cu nunnak a pek kho tu kan si fom lo cu ta.\nVawlei a cimh lio video le hmanthlak pawl zong hi a dihlak in ka zoh ngam hrimhrim lo, nan konglam nih ka thinlung ah fei chuh in a ka chunh i ka lungfah nak le ka ngaihchiat nak hi a zual chin tiin Chit Thu Wai nih cun a a ngaihchiat nak le a lungfah nak cu a rak tial ve hi a si.\nChit Thu Wai nih ca a tial than mi ruang ah mi tampi ngaihchia in a chiah than hna i an ngaihchiat nak zong an langhter than cio hna.\nCun Chit Thu Wai a tial chap rih mi cu hi bantuk in thihnak nan ton mi kong ah ram pumpi nih nan ngaihchiat nak kan in harawm pi hna i nan ngaihchiat tluk tein kan nih zong kan umnak hmun cio in kan ngaih a rak chia cio tiah a tial hi a si.


Thaizing ah Esther le a Fans Pawl Tonnak a Um Lai | THE CHIN EXPRESS\nUpdated on December 2, 2020 9:48 pm\nThaizing ah Esther le a Fans Pawl Tonnak a Um Lai\nAwṭha muidawh Esther Dawt Chin Sung nih, “Myanmar Idol nih ni 1 chung camp in chuahnak nawl a kan pek caah thaizing December 23 cu ka fans pawl kaan ton hna lai,” tiah minung ting 2 leng nih an like mi a Facebook page in thawng a thanh.\n“Kan i hmu hna lai, kan i tong hna lai, kan sa lai, kan i nuam lai, hman kan i thla hna lai,” ati.\n“Thaizing zaanlei 5pm in 9pm tiang KER Residence (Kyauk Myat zung hmai, Kabar Aye Pagoda lamthluan) ah ka Second Family (fans) pawl he nuam takin kan i tong hna lai. Hla kan sa hna lai, Game kan i celh hna lai, hman kan i thla hna lai.\n“Thaizing cu nan dihlak hmuh kan duh hna. Nan dihlak ra kho cio dingin zaanlei ah kan timhpiak hna hi si. Ra cio dingin kaan sawm hna,” ati.\n“Ka chuahkehnak Hakha um ka chungkhat pawl zong ton kan duh ko hna nain zaan 1 lawng caan pek ka si i rat caan a um lo caah le Final Zuamnak caah ngandam tein um ka hauh caah zuamnak a dih tik tu ah ka rung tlungte lai mu. Nan ka theihthiamnak lai kaan nawl hna,” ati.\nLainu dawh Tial Tin Rem he biaruahnak\nChin Hniang Zi - December 2, 2020\n1. Keimah ka min cu Tial Tin Rem a si. Ka nu le ka pa hi Hmunlipi khua an si. An min cu Thawng...\nPaletwa Palek Sakhan Bawi nih Chin Nu a Tlaihhrem\nChin Tial Lian Thang - November 30, 2020\nChin state, Paletwa khua Palek Sakhan ah thongthlakmi Chin nu cu sakhanhmu nih a tlaihhrem. Sakhanhmu cu nawlngeitu hna nih atutiang an tlai rih...\nChin MP Pu Aung Than COVID-19 Zawtnak a Ngei\nMindat peng in Chin State Hluttaw MP a tuan liomi Pu Aung Than cu COVID-19 zawtnak a ngeih ve caah Mindat Sizung ah aa...\nAsia Tial Lian Thang - November 30, 2020\nMalaysia palek nih Myanmar pa a velh lio video zoh ah lung a fak tuk hringhran. Ralkap nih kum 60 chung kan ram an...


R.I.P: LOCKDOWN Harsatnak Ruangah Anupi Athah I Amah Zong A Thah Ve, Tuar Ahar Ko – Chuncha News\nR.I.P: LOCKDOWN Harsatnak Ruangah Anupi Athah I Amah Zong A Thah Ve, Tuar Ahar Ko\nCovid-19 zawtnak ruangah hin mipi tampi cu thihnak an ton i, cu bantuk zawtnak a ngei lo hmanh ah Crona Virus ruangah lungre theih le harsatnak tuar ruangah thihnak a tongmi zong tampi an um ve cang. Covid-19 ruangah vawlei cung cu lockdown tuah asi dih i, Thailand ram zong lockdown an tuah mi cungah mipi nih tuar khawh lo in nunnak a lami zong an um leng tiah theih asi.\nThailand ramah Rayong, Pluadden khua I khuasa Mr. Suphakit kum 34 cu a nupi kum 31 Phanida cu a nghawngah a rep i a thi cawlh tiah theih a si. A pasal zawng cu a nupi a thih tlompal minute rauhlo teah a mah tein athah ve tiah theih a si. April 22 zan akkhan an chung te nih cun an nupa phone ah an chawn veve hna i an phone an tlaih l;o veve caah April 23 ah an inn ah an va kal hnawh hna i. An nupa cu thih in an chuah hnawh ko hna. Police pawl nih cun misual nih an thah mi hna an si sual maw tiah an zoh fel tikah an innka chung vialte cu a lock dih caah an innka hi an poah I an lut hna.\nMisual nih an thah mi hna cu a si kho lo hrim hrim tiah an chim. A nupi a hngilh lio i hri in a nghawngah a rek i amah zong minih meithail puak thawng theih lo ding in chantling ah alu a chiah i aa kap ve mi a si tiah an chim hi a si. A nupi i a u nu nih a chim ning ahcun an nupa in Electronic company ah riantuan mi an si i, an hlawh hi a that tuk lo veve caah phaisa an ngei chun mi te cu thlakhat chungah an ei dih nak kong le phaisa cawi kan herh ko lai ti a chimnak kong a chim i, kanmah zong phaisa a kan cuai ve nain harsa mi kan si ve caah phaisa zong kan chuah piak kho ve hna lo hmurka tu in ka hnemh hna i hi tiang dirhmun cu an phan lai tiah ka ruah lo tiah a chim.\nHi hi a cozah nih lockdown a tuah ruang i ei awk dinawk an ngei lo ruangah hi tin thil a cangnak hi a si. Covid-19 cu mi cheukhat caah cun thihnak le harsat tuar hi a si ko. April 25, 2020\nSuisui, Rak Ka Ngaithiam Mu\nPresident Trump Hruaimi US Cu COVID-19 Zawtnak In 931,544 (1 million) An Phan Cawlh Ko Lai Hih


Haleluijah, Dr. Pari A Dam Cang, Pathian Thawngin A Si – Myanmar Chin\nHaleluijah, Dr. Pari A Dam Cang, Pathian Thawngin A Si\nJuly 19, 2020 Myanmar Chin Chin 0\nDr. Pari Cu Pathian Thawngin A Dam Cang\nPathian a tha tuk e, India ram ah Dr. a tuan cuahmah mi kan Chin nu Dr. Pari cu mizaw a zohkhenh nak ah covid-19 in a zaw ve. Laimi vialte zong nih thlacamnak in ti khawh tawk cio bawmh a rak si. A pasal zong nih an kong a rak tial bal i lungrethei ngaiin rak um cio a si. A sinain a tucu Pathian nih damnak a pek cang. Pathian min thangthat siko seh.\nBawipa Pathian thawngin zarh (5) nak ah ka dam (negative) i kaa lawm tuk hringhran. Thlacam a ka bawmtu nan zate cungah kaa lawm fawn. Cun siaherhnak he ka dam lo nak thawng a rak ka haltu vialte cung zongah kai lawm.\nSii inn ka um lio siseh ka chuah hnu siseh derthawm in ka um lio caan ah thazang a ka petu ka pasal cung hrim ah kaa lawm khun. Ka fa le ngakchia an si rih nain an ka theih thiam caah kai lawm.\nA hlei in mitthli he pehzulh in thlacam a ka bawmtu tampi nan um. Nan min ka langhter lo nain nan ka dawtnak ka philh kho lai lo.\nNan ka dawtnak, nan siaherhnak le zawn nan ka ruahnak vialte ka ruah tikah lawmhnak mitthli a luang. Bawipa Ka Pathian..Nangmah nih na ka dawt lawng siloin dawtu tampi na ka pek caah kai lawm..\nVan Bawi Lian Nih Fiannak A Tuah Taktak Cang, TO,Salai Lung Thli Tum\n(Lehnak:Kha lio By Law kha cu CNDP lio asi. A tu cu CNLD asi cang ).\n# Agenda(1)nk cu a sining in fehter asi. Angenda 2 nk caih lai ah ah SCBT cu Ph ka chawnh. “Ziah, a caan zong asi rih ttung lo. UEC nih nawl a chuah rih lo. Party CEC zong nih khoi ka hmanh ah thawng thanhnak a tuah rih lo. Cu caah hi hi Party CEC >>>\nZiah Thantlang CNLD Lawng Hlah Maw A Buai Tiah Halkha NLD Ko Pei Hi AN Turu Ko Ne Hi!\nSpeaker,Pu Zo Bawi le Pu Sui thio karlak zong ah lung ihmuhthiamlonak a um ti a si.Cun,Halkha peng NLD in Candidate ding i a tlinglo mi pawl zeimawzat zong kha independen in an dir kho men ti a si fawn.👇👇


NCCF le CCAE Theological Seminar\nNCCF March 19, 2020 in Thawngpang 3 Minutes\nNCCF nih Civui a tuah hi a voi 7nak a si cang. Civui kan tuah caan ah thawngtha chimtu pa khat kan sawm tawn hna i anmah nih a dihlak ngot in caan hman a si i a tha ngai ve. A tu kum tu cu a zei paoh a si hmanh ah thawngtha i hrawmnak long si loin nihin kan pemnak ram Khrihfabu kan dirhnak le kan dirhmun ruah kemh in hmailei zei tin dah dirhmun kan i lak ah a tthat, timi ruah kemh thiam awk ah NCCF civui le CCAE civui he komh in Theological seminar cu July 19-20, 2019 IBC Sandnes ah ni 2 chung ngeih chih ding in timh a si.\nSeminar hmui tinh cu kan pemnak ram ah chantiluan chungin Chin Khrihfabu kan dirhmun zei dah a si i zei tin dah thazaang kan lak lai timi Baibal mit in zohttinak caah siseh, nihin Chin Khrihfabu chung in kan pem ram chan tiluan ah aa tthangmi mino hna dirhmun le hmailei Chin Khrihfabu a dirhmun ding zei tin dah kan sersiam lai i, kan i timhlamh lai, timi catluan chuahpitu ah Baibal thiamsang hna sawm in ceihttinak ngeih ding kan si.\nCucaah kanmah Europe chung long si loin Chin Khrihfami hna a run in kan pemnak ram USA le Australia lei in Khrihfabu ah Mino hruaitu Baibal thiamsang hna sawm chih in anmah ram cio Chin Khrihfa cio a tu lio dirhmun, an tawnmi thil le hmailei an hmuh chungning Baibal mit in cathluan chuahpi cio awk ah a tanglei bantuk in sawm an si.\nIdentity of the Church in the midst of Globalization (Focus on Diaspora Chin Churches) – Rev. Dr. Law Ha Ling\nThe Generation Gap and Tomorrow ́ Church\nDenmark Dirhmun – Rev. Emmanuel Cinzah, Executive Secretary, CCAE\nUSA Dirhmun – Rev. Za Thawng Cin, Youth Director, CBC USA\nAustralia Dirhmun – Rev. Cung Hnin, Youth Director, CCCA Australia\nNorway Dirhmun – Rev. Bawi Tha Kung. CE & Youth Pastor, IBC Sandnes\nSeminar ah Cathluan chuahpitu hna\nRev. Bawi Tha Kung\n(Norway dirhmun in)\nRev. Za Thawng Cin\n(USA dirhmun in)\nRev. Cung Hnin\n(Australia dirhmun in)\nSeminar cu civui chung ah zanlei 2:00pm in 5:30pm tiang ni 2 chung tuah a si. Civui zoh upa dihlak nawn in an kai kho. Cathluan chuahpi hnu ah biahalnak le ceihttinak caan hman a si i mipi lung a lut ngaingai. Biahalnak le ruahnak cheuhnak a tam ngaingai. Cathluan chuapimi hna cu attach file in kan hun thil chih. NCCF\nIdentity of the Church in the midst of Globalization – Rev. Dr. Law Ha\nLing The Generation Gap and Tomorrow ́Church – Rev. Za Thawng Cin\nThe Generation Gap and Tomorrow ́ Church – Rev. Cung Hnin\nSeminar paper hika ah download khawh a si..\nPrevious: NCCYF EC Meeting\nNext: A 7nak NCCF Civui, A 1nak CCAE Civui le NCCF Sunday School Civui\nBiahmaitthi A voi 4 nak NCCYF general meeting le kum 2020-2023 upa thar thimnak zong tlamtling tein le tluang tein tuah khawhnak lam a kan hruitu Pathian min kan...\nTotal Visits: 40,503\nTotal Visitors: 14,833


Breaking news:Vuangtu khua ah’Ralbawi Thein aung Kyaw nih Vuangtu khua mi tangka ting 13’Ningcang lo in a halh hna. – Lai Lungrawn Post\nDecember 21, 2020 December 21, 2020 admin Thawngpang\nVuangtu khua ah Ralbawi T,hein Aung Kyaw nih Vuangtu khuami Inndawng (3) sin in Phaisaa Ting (13) ningcaan loin a hal hna tiah khuami nih phone an ka chawnh. Ralbawi pa cu phone ka chawnh peng ko nain power off a ti peng caah tutiang ka chawn kho lo. Zeiruang ah Ralkap nih nihin Democracy chan kan timi tiang ah phaisa ning cang loin an hal thiam. CNF/A le Ralkap remdaihnak sign(minsen) a thutmi an buar si lo maw? Lai media pawl nih va kal hnawh ulaw interview kan tuah piak kho hna law a tha ngai hnga. Cun Hluttaw palai pawl zeidah nan tuah peng mipi an tuarmi kong ah zuanhnawh lein cu nan daithlang ngai Tender bawh company pawl he rian tuanti lawng hi na thlihrang hlah seh.Salai Dokhar\nUSA um mi dihlak:Minung Pakhat Nih Stimulus Check $600 Cio Ngah Si Lai.


President Trump: ‘IS sahrang hruaitu Abu al-Baghdadi kan thah khawh cang’ | Salai Lungthli Tum\nSalai Lungthli Tum\nPresident Trump: ‘IS sahrang hruaitu Abu al-Baghdadi kan thah khawh cang’\nPosted on October 27, 2019 by Salai Lungthli Tum in USA, WORLD // 0 Comments\nVawleicung misual ralhrang phu lakah tihnung bik tuanbia a tialmi Islamic State (IS) i an hruaitu Abu Bakr al-Baghdadi cu US special ralkap nih Syria ah an thah khawh cang, President Trump nih a fehter.\nSahrang pa hi Turkey he a naihnak Idlib province ah ai thup, US spy nih a umhmun an theihnak zarhthum hrawng a si cang. Caan sau nawn an ngiat hnu ah an luh hnawh hi a si.\nAn luh hnawh lio ah US ralkap nih Abu al-Baghdadi a zohkhenhtu IS ralhrang ralkap tampi an thah hna. US ralkap lei cu a thimi an um hraw lo.\nAbu al-Baghdadi cu vawleitang khur tunnel ah a lut i US ralkap uico nih an dawi, a tap chih, tuah awk a thei ti lo hnu ah ai kenmi bomb a puah i amah tein ai that lawlaw. A sin ummi a fale 3 zong an thi chih ve.\nAbu al-Baghdadi an thah khawh cu US cozah le vawlei caah thawngtha tuk a si. Nain, IS ralhrang caah cun thawngchia taktak a si ko. Amah loin an dir than khawhnak ding lam a tlawm ngaingai, tlau beh dawh an si cang.\nH1N1 zawtnak tihnung in Myanmar rammi 21 bak an thi cang\nUSA rammi lung a khuaitu hmanthlak: A pa nih a fanu a puak buin an pam\nIran nih US a thuat taktak cang ko, nain Trump nih cun biafang lawng in a lehrulh\nYangon ah tihnung H1N1 zawtnak in minung 3 an nunnak a liam\nA thil mansung vialte a tep piak dih hnu ah Mirangpa nih Thinzar Wint Kyaw a kaltak\nIsrael Prime Minister nupi Sara taza cuainak: ‘Ka sual ko’ tiah a phuan cang\nIran pawng ah tilawng pahnih bomb puah hnawh an tong, US he i siknak zual chin lai\nUS upadi thar an fehter, sualnak na tuah ahcun na til dit a si cang lai\nTatmadaw nih Thailand ah hriamtlai phu tonnak an block piak hna, an lungrawk tuk


Nifatin Ruahawk | Page 8 | Radio Veritas Asia\nChungkhar hna sinin cawnmi\nNihin Bupi nih a kan thimpiak mi cathiang cu Matthew 1:1-17 a si; kan Bawipa Jesuh Khrih chuahkehnak kong le chungkhar kong a si. Jesuh Khrih chuahkehnak kong Matthew nih a langhter mi ah hin minung tampi min langhter an si i Abraham in thawk in...\nPathian cu Dawtnak a si (1Jn 4:8)\nPathian nih minung a dawttuk ruangah minung zong nih Pathian kan dawt ve a herh. Ziah tiah cun, Pathian cu dawtnak a si. Pathian kan dawt bantukin amah muikeng in sermi minung zong kan dawt a herh (cf; Deut 6:5, Lev 19:18).\nNawlbia pahra chung i Pathian pakhat lawnglawng na biak lai a timi hi, Bawipa pathum Pathian pakhat (Pa, Fapa, Thiang Thlarau) Thumkomh Pathian kha dik tein kan biak lo ahcun Hell tlaknak a si. Pathian nih Bawipa sunparnak caah zei paoh hi...\nPathian nih a kan dawt bangin kannih zong nih kan hawi budang, biaknak dang le kan ral tiangin kan dawt hna a herh (cf; Matt 5:44). Cu pin ah, Pathian nih minung nunnak caah a ser mi thingkung, saram le nunnak ngeilo ti, ni, tlang le lung hna le...\nLungthin zohtu Pathian\nA thianghlim mi sinak nih hin Pathian he a kan lawhter i sualnak le palhnak nih hin satan he a kan lawhter. Minung sining in vun ruat than hmanh hna u sih law, thianghlim tein kan um khawh zungzal a si ah cun kan ngan zong a dam i midang hna he...\nBiatak lam zultu hna\nHihi i cinken hmanh u: nu chungin a chuakmi lakah vawlei cungah hin Johan tlukin a nganmi ahohmanh an um lo. (Matthew 11:11)\nMinung hna nih an upat an tihzah mi hna le an thangthat mi hna cu reng sang a ngei mi hna le fimthiamnak a ngeimi...\nTangdornak lungthin a ngeimi Bawinu Mary\nNawl ngaihnak lungthin a ngeimi hna cu tangdornak lungthin a ngei mi an si i cu bantuk lungthin cu Pathian sin in a ra mi lungthin zong a si. Kan Bawipa Jesuh Khrih zong hi vawlei cung a rak nun lio ah tangdornak lungthin he mi...\nA Kan Khamhtu cu Jesuh a si ko!\nJesuh timi min a sullam cu “Khamhtu, tlanhtu” tinak a si. “Emmanuel” timi sullam cu “Pathian kan sinah a um” tinak a si.\nJesuh Khrih a rak chuah lio ah a rak bia kho mi hna le a rak hmu hmasa bikmi hna cu lungthin thiang a ngeimi tuukhal...


NLD nih Pohmah 261 remh an i tim lo a poi ngai-VIDEO – Chin World News Evening\nNLD nih Pohmah 261 remh an i tim lo a poi ngai-VIDEO\nSeptember 23, 2020 Salai Van Chin News\nLaimi cu ram le pupa ram a ngeimi kan rak si hna. Atu lio kan buai ngaimi cu pupa ram ngeih le ngeih lo kongah hin a si. Halkha khualipi ah pupa ram a si tiin dum a tuahmi hna an um. Pupa ram kong he pehtlai in le Pohmah 261 remhnak kongah NLD Chin State Chairman Pu Zo Bawi nih a tanglei bangin a chim.\nHi kong hi mipi nih kan i fian ngaingai aherh cang. NLD Chin State Chairman Pu Zo Bawi nih,“Hluttaw ah ralkap an um chung paoh le an ṭhut chung paoh cu Phunghram Pohma 261 kan remh bal lai lo,” tiah a chim ve.\nNaite ah Min Aung Hla nih a chimmi cu “Kan ram a daih hlan lo cu kan chuak lai loh,”tiah Min Aung Hlan nih naite ah fiang tein a chim.\nMara nih Vice President Henry Van Ṭhio sin ca an kuatmi cu lung a fak i ngaih a chia kho taktak-VIDEO\nHakha Peng Le Thantlang Peng Ah Pupa Ram Buainak Hrampi


Rasiaa Le Ukraine Buai Nak Ah Rasiaa Cu China Nih Bawm Timh Tuah Nak A Nei Tiah US Nih Cun A Van Puh Pahmi Cu China A Van Leh Dan Cu Tih Nung Taktak Bak C Ko Cang Mu. – Chintanbo\nRussia le Ukraine raldohnak kong ah China kan dirhnak hi a dik ko ti in tuanbia nih a langhter te ko lai tiah China Foreign Minister Wang Yi nih cun a chim.Russia nih Ukraine a tuk hi a palh tiah vote thlak ding ah China nih cun duh loin vote thla loin a rak um. Raltuk ngolter ding ah kaphnih tonbiaruannak nan ngeih a herh tiah China nih a ka cun a chim nain China nih hin Russia bawm ding in timhtuahnak a ngei pah tiah US nih cun a puh ve.\nChina Foreign Minister nih cun China kan dirnak ding ah hin kanmah tein biakhiahnak nawl kan ngei I zei bantuk ramleng buainak hmanh ah va dirpi le sual va phawt pawl khi kan cohlan mi a si lo tiah US cu Chaina nih cun fiang ko in a leh. Colh ko\nUS le China President online in suimilam pahnih chung tonnak an ngeih tu ah cun China President nih China i kan dirpi ning ah cun raltuk cu kan dirpi lo i kan cohlang fawn lo I zei tik can poh ah ral cu tu hmenh she law raltuk cu kan cao thlang belo zeitik poh ah daihnak hi kan duh peng i kan dirpi peng lai. China cu vawleipi a daih nakhnga ṭhawng ngai in daihnak kong ah a dir peng tiah a chim.\nChina Foreign Minister nih cun China kan dirnak hmun a dik ti hi tuanbia nih a langhter te ko lai,” tiah a chim pinah China cu raltuk a duhlo mi kan sinain a herh ahcun Taiwan tikulh khi ralkap thazaang hmang i luhhnawh ding zong in dawntu kan ngei lo tiah a chim.\nThawng pang dang relkhap\nSagaing ramṭhen Kalay peng, Awngchainta khua ah rallam sialtu SAC ralkap hna le CNDF PDF Kalay phufonh cu nihin March 20 chun suimilam 12:30 hrawng ah an i kap i, cu kahdohnak ah cun SAC ralkap lei in a tlawmbik minung 7 an thi, tiah theih a si. Kahdohnak suimilam 1 hrawng an rauh hnu ah, mizapi vengtu ralkap phufonh lei hliam tuar um loin hnu an tolh kho, tiah CNDF nih cathanh an chuah.


Texas Sibawi mino nu a thihnak nih mi tampi mithli he a chiah hna. – Thechinlungnews\nTexas Sibawi mino nu a thihnak nih mi tampi mithli he a chiah hna.\nTexas i a um mi sibawi mino nute Kum 28 nu cu , sizung ah Coronavirus in a dam lomi zohkhentu a si i, Covid-19 in a zawmi tampi a zohkhenh hna hnu ah, amah cu a kai ve i, sizung emergency room ah a thluak lei a thi a lut i, a nunnak chanh manh lo in a thi.\nHi doctor nu nih a min ah Adeline Fagan a si i LaFayette , New York a a um mi a si, covid-19 in a zawmi tampi a buaipi hna hnu , damnak zong mitampi nih an hmu, mi tampi nih a thiltuah mi an thangthat lio caan tein a mah cu zawtnak nih a phan ve i , a nunnak khamh khawh a si ti lo, Hi Doctor nu a thinak nih US mi tampi ngeichiat in an um an sianglonak social media ah an langter cio.\nA chungkhar nih an chim ning ahcun kan fanu Fagan hi Covid-19 Positive ka ngei tiah a result a hmuh hnu ah, zeitindah mizaw ka zohkhen cuahmah mi kha an um ne lai amah nakin mi dang a dam lomi hi a sia a herh deuh hna, ka dam zawk lai i, Mi damlo va zohkhen tthan a ho tiah a chim bal, nain ruahlopi in a mahtu nih an kan liam tak hi cu chungkhar caah tuarthiam a har tuk e tiah a family nih an chim.\nHi Texas doctor nu tehi a thih hnu ah suimilam 1 danah bawmhnak a hmuh mi $ Tingkhat leng a si i Donatenak cu an off than a bawm duhtu mi tampi an um ko nain a bawmh kholo mi zong tampi an um tiah bawmhal piaktu hna nih an chim. USA Today.\nBe the first to comment on "Texas Sibawi mino nu a thihnak nih mi tampi mithli he a chiah hna."


Malaysia PM Hlun A Si Mi Dr. Mahathir Azaw Ve Cang Rua – Chin 11 News\nMalaysia PM Hlun A Si Mi Dr. Mahathir Azaw Ve Cang Rua\nPosted By: Chin News March 19, 2020\nMalaysia zong Covid-19 nih tilian bang avun phanh ve hna cang i Dr. Mahathir zong atuhi ngeih dawh asi caah a inn ah an um ter ve. Naite ah khan Sarawak MP Dr. Kelvin Yii he an i tong i Dr. Kelvin Yii kha Covid-19 angeimi arak si caah Dr. Mahathir hi achonh cang ko lai tiah thlopbul hau (Quarantined) ah an chiah ve. Dr. Kelvin Yii zong cu March 15 ah khan amah hawi MP asi vemi MP Andrew Wong nih achonh mi asi ve.\nMalaysia Cozah Buainak\nMalaysia cu tulio hi Pakatan Party cozah kha anmah chung lila in an kuai i akuaimi phu le hlanlio Najib party asimi UMNO (BN party) kha an i fonh i cozah an dir lio asi. Dr. Mahathir cu hlanlio tein ami zumh cem arak simi le Bersatu Party zong adirh pimi Muhyiddin Yassin nih akal tak i Perikatan Nasional Coalition timi an va dirh. Perikatan nihcun MP tampi (UMNO, MCA, PAS pin ah Sarawak, Sabah MPs pawl) an i sawm khawh hna caah cozah an tling i atuhi Muhyiddin Yassin cu Malaysia Prime Minister asi.\nMalaysia ram hi Muslim ram (Islamic State) ah kan ser lai atimi PAS party zong an vai rawih rih hna caah Pakatan Party cu an thlak khawh colh hna. An buaining hi cauk in țial hau asi. Dr. Mahathir cu kum 95 asi cang i tutan hi Covid-19 in azawt tak ahcun ader thawm ter tuk lai caah adir kho țhan te hnga dek maw? Tulio cu Dr. Mahathir caah cun ami zumh cem pawl nih an kal tak i alungfah tuk lio ah Covid-19 nih avun tuaitam rih cu a ingpuan azual ngai men lai dah. Dr. Mahathir nih June thla ah hin Muhyiddin Yassin he party chairman kan i cuh lai tiah achim cang i atei ahcun Mahathir hi rak kir khawhnak lam angei. Asinain Covid ruang ah hin zungkhar le meeting khar, parliament ngol chung ti bantuk aum len rih te țheo lai. Mahathir lei ahcun amah dirhmi Bersatu party cheukhat le Anwar hruaimi le DAP pawl an taang.\n2018 ah Pakatan Party nih an thlaak mi Najib Tun Razak cu tutan ah hin anaupa (cousin brother) asimi Hishamuddin Hussein zong cozah an tlin țhan caah Foreign Minister an pek colh. Najib cu amah chan lio ah DPM arak țuan piaktu Zahid Hamidi he taza an cuai lio hna asinain an luat te men lai ti zumh aum ngai. Tutan Malaysia politics an i phomh dan hi khuaruah har asi. Politics khel athiam tuk mi minung 3 zong an lang. Cun miphun thleidannak (Racism) le politics chung ah i zumh lo (Distrust) afah tuk zia zong alang dih. Tutan cu Dr. Mahathir zong kum upat lei ahung panh hnucun politics ah hlanlio bantuk in athekvak ațha kho ti lo ti zong ahung langh ngai pin ah Anwar Ibrahim hrim hrim zong apalh ngai nak alang len ve. Perikatan Nasional Party le an cabinet thar umtuning ka vun țial te lai. Sau nawn pi țial hau khi asi.\nCredit: Victor Khen Sang


Tuchun Muidawh Model Nu He Telh Ah Mithi Kan Neih Mi Hna Thawngpang Khawmhsuat – Thechinlandtoday\nTuchun Muidawh Model Nu He Telh Ah Mithi Kan Neih Mi Hna Thawngpang Khawmhsuat\nadmin July 10, 2021 Leave a Comment on Tuchun Muidawh Model Nu He Telh Ah Mithi Kan Neih Mi Hna Thawngpang Khawmhsuat\nEsther Rihsawithang Kum – 23,Thihni – July 10, 4:30am,Hmun – Muse A pa, Pu Sui Thang cu (စာတိုက်မှုး) ttuannak Lumbang, Rihkhawdar, Muse tiin a thial tawn mi an si. Mai Esther hi Gym a celh tawn i,Gym dawr an phih ruangah amah te’n inn chung ah a celh lio ah thaw zat lo in a tlu.\nMuse Civil Hospital ah tlikpi a si nain sizung riantuan an um lo ruangah a nunnak an chanh manh lo. Muse, MYC pumhnak ah hruaitu tuan mi le Pathian tihzah ngai mi a si. Mai Esther hi Modeling lei ah karhlan ai tim cuahmah mi a si. Unau chuahpi 3 lakah upa bik a si tiah Chinland Today Media Nih an langhter.\nTuchun Kalaymyo Ah Minung 33 Nunnak Liam Than.hi chungah Khrihfa thlanhmun ah minung 12 vui an si.tuchun tiang Kalaymyo ah nunnak a liam mi hna hi an tlawm ti lo an dih lak ah Nunnak liammi an dihlak 287 an si cang tiah kan theih.\nTuchun tiangah Falam khuachung in minung 21,Laikhua lei in minung 4 an nunnak liamcang nunnak liammi 25 an si cang.Falam sii-inn ah a nunnak a liam i Cinmual veng i RC thlan ah Volunteer pawl le Church chung tuanvo ngeitu nih an vui. Chun i a nunnak a liammi Pu Hram Thang(kum 86) zong Volunteer pawl nih tuanvo la in an vui ve.\nNizaan July 9 zaanlei suimilam 3 hrawngah Kawnpui khua mi 4 cu ramvaihnak ah an kalnak ah Tlawng tiva ah an tla i, minung 2 an nunnak liam.Ramvaih lio ah ti ah a tla mi 4 hna hi Lalhlimpuia le Vanlalhruaitluanga, Hortoki khua mi 2, ramvaih a kal ve mi nih an chanh hna nain pahnih hna cu an chanh hman ti hna lo. Ti ah a tla mi 2 lakah Lalsangliana, Kawnpui khua ruak cu hmuh a si cang nain Malsawmtluanga ruak hi an kawl lio a si.\nRalhrangbu Hna Nih Pulrai In I Khamhnak Sii Tha Tuk Kan Hmuh Tiah An Thah →\n← Tu zarh sungih KIA, PDF Tangrual leh Military Council Ralkap dokahawknak


Myanmar cozah thil tuah a timh mi ruangah Khrifa cheu nih an ttih tuk cang tiah theih a si – Thechinlungnews\nMyanmar cozah thil tuah a timh mi ruangah Khrifa cheu nih an ttih tuk cang tiah theih a si\nMyanmar Cozah nih myanmar rammi sinak electronic national ID ser a tim, hi Electronic Nationa ID an ser khawhnak lai Austria ram bawmhnak in an ser lai i, a sernak ding caah tangka a herhmi zong austria ram nih tangka kerh um lo in myanmar ram cu tangka a cawih hna lai tiah Senior minister nih a chim.\nMyanmar minister of Labour, Immigration and Population rian a tlai cuahmah liomi U Thein Swe nihcun ‘loan’ pinah hnatlaknak hna zong kan tuah zau lai tiah a chim tthan ve. “Austria cozah nihcun ‘loan’ tangka cu a kerh um bak lo in kan cawih hna lai tiah hnatlaknak an ngei. Parliament nih hnatlakpinak a tuah khawh nak lai Parliament ah up dingmi ‘memorandum of understanding(MoU) kan tuah chuahmah lio a si.” tiah a chim chap.\nHi bantuk lei kap he pehtlaiin rian a ttuantu pawl ministry nihcun myanmar rammi sinak ‘information’ 1.3 million hrawngcu computer-ah an khumh ding cang tiah U Thein Swe nihcun Parliament zongah a chim cang. Myanmar Passport Offices in ‘information’ or ‘data’ hna cu khawmh an si. Myanmar Passport Office nih hin ramdang a kal dingmi hna caah ‘Labour Certificates’ le ‘Identification certificates’ hna zong Thailand ramah rian a ttuanmi hna caah a rak pek tawn hna.\nHi bantuk khuakhannak hi a hlawhtlin a si ahcun Myanmar ram cu kha hlannak in a ram chungmi sinak a ngeimi pawl kha a hngalh khawh cang hna lai. Khualtlawn zong a nuam deuh cang lai, myanmar rammi a si maw si lo ti zong kha computer ah fawi le bai ah theihhngalh khawh a si cang lai. Electronic National ID a si cang lai ruangah mi cheukhat nih Bible ah a rak chim cangmi ‘666’ a si lai timi ruahnak a ngei mi pawl hna kan Chin state ah an um te hnga maw? India ram ahcun Aadhar Card cu ‘666’ ah an ruah ruangah a ngei duhlo mi tampi an um.\nBe the first to comment on "Myanmar cozah thil tuah a timh mi ruangah Khrifa cheu nih an ttih tuk cang tiah theih a si"


RALKAP UKNAK TANGAH KHRIHFA KAN KARH BIK LIO CAAN – The Chinlung Post\nRALKAP UKNAK TANGAH KHRIHFA KAN KARH BIK LIO CAAN\nJuly 3, 2020 admin Chin 0\nRalkap Uknak, Khrihfa Kan Karh Bik Chan (The Period of the Military Rule as the Golden Era for Myanmar Church Growth) Biahmaithi. Adoniram Judson Kawlram a phanh kum, kum 200 tlinnak (bicentenary) puai cu 2013 ah an rak tuah. Adoniram Judson nih Krifa ah a rak tlen mi hna Kawl miphun cu atuah hin 1% hmanh Krifa an si lo. Zeicadah asi hnga?\nPakhatnak. British Mirang Uknak ah Krifa Thanchonak (1824-1947).Hi Mirang uk chungah hin Pathian riantuan hi thil har ngaingai mi asi. Nitlaklei Missionary vialte hi British lei ram ngiathlaitu (sungtthoh) le bomtu lawngte in an rak hmuh hna. Kawl nihcun, “Kan ram an kan uk hlei ah kan biaknak zong hrawh dih an I timh, Krifa biaknak chungah luh ter dih an kan timh” an ti hna le Krifa biaknak hi a huat bak in an huat lio can asi. British Mirang cu Krifa lawngte an si caah, hi an kan uk chungah hin Krifa hi Kawlram ah karh dawhngai asi nain, mission riantuan a har cem caan tu asi leh lam.\nKawl pakhat nih Zisuh a zumh tikah cu pa cu, miphun leirawitu (A-myo-ta titsa phoh) ah a rak ruah hna I an mah ca zong ah ttih a rak nung ngai. Cucaahcun hi Mirang uk chungah hin Kawl lak I Krifa karh khawhnak ding lam hi thil fawi lo ngai mi a rak si. Krifa thancho khawhnak ding chan a rak si lo. Fimnak, thiamnak, toidornak le lungsaunak in rian a tuan peng mi Judson zong nih duh ning in tharau tlaipar a hmuh khawh lo mi cu, British miring pawl uknak ruangah asi.\nBritish le Kawl hi voi thum tiang an rak I tu. Kawl tam tuk an rak thah hna. Hi British pawl ukchung hi 1824 in 1947 tiang kum 123 chung bak arauh tikah, Kawl nih Jesuh kong theih duh bak lo in an umnak can hi a sau tuk hringhram. Cucaahcun, hi chan lio ah hin Krifa thanchonak a dawn bik tu cu, Kawl nunphung le biaknak ti siloin, Mirang uknak ruang tu ah hin a rak si deuh.\nPahnihnak. U Nu Union Party (U Nu’s Democracy) Uknak tangah Krifa Thanchonak (1960-1962) Mirang uknak chungin kan luat hnu ah U Nu nih hin 1960 ri in kan ram hi Democracy in kum hnih chung a rak kan hruai. Democracy ahcun Krifa nih hin thawngtha hi kan chim khawh ngai ding asi nain, U Nu Democracy hi ttihnung ngai mi democracy arak si fawn. “Buddhist biaknak lawnghi kan Kawlram ah hnatlakpi mi le zulhding mi biaknak siseh” a rak ti caah Krifa biaknak caah cun thihnak arak si tthan. Hi ruangah hin kan Laimi mi tampi zong nih hriamnam in cozah an rak doh hna. Kachin le Karen Krifa zong nih cu thawk cun nihin ni tiang hriamnam in cozah an doh thai. Cucaah, hi uknak chan hi Krifa thancho khawhnak ding chan a rak si thiamthiam lo. Kawl sin i mission riatuan i thim cu thih I thim tluk a rak si.\nPathumnak. Union Revolutionary Council Uknak tangah Krifa Thanchonak (1963-1988).1962 thawk in U Ne Win nih aa-na alak le tawhlangze council (Union Revolutionary Council) cozah a rak dirh. Ne Win nihcun, biaknak ruang ah ram a buai le idohnak a tam kha atheih tik ah, mah duh mi biaknak poh zalong tein biak khawh asi ati tthan. Krifami hna an rak I lawm tuk. Thla an cam piak, thluachuah an pek, “a chan sau ko sheh” tiah an rak au.\nHi Ne Win uk chungah hin Krifa hi biatak tein kan karh cang theu lai tiah an rak I ruah. Laimi le Laimi cu fakpi in thawngtha kan rak I chim hna hi zaa ah sawmkua renglo Ne Win uk chungah hin Krifa kan si manh.Asinain, Ne Win nih hin ram inkhar a rak kar ve le, ramdang mi viate Kawlram in a thawl dih hna, missionary zong a thawl dih hna, cun Kawlram mi zong nih ramdang kal khawh a rak si tuk lo. Cozah nih cacawng ding in ramdang ah an kal ter mi tete hna lawng kha a biapi in ramdang kal kho mi cu an rak si.\nMirang Krifa pawl nih an sak ta mi mission compound le in le lo vialte zong cozah nih an lak dih ngawt hna I, nihin ni tiang hi an hman cuahmah hna. Kawl sinah thawngtha chim ding in tlangcung Krifa mi hna an rak kal ngam lo. Ramdang missionary vun chim lo, Embassy I riantuan mi dah ti lo cu ramdang mi zong Kawlram ah an rak um kho lo. Cucaahcun, hi tawhlanze council chan zong ah hin Kawl sin thawngtha chim khawhnak chan hi a rak si thiam thiam lo.\nPalinak. Ralkap Uknak (State Peace and Development Council) tangah Krifa Thanchonak (1989-2011).Ralkap cozah nih 1989 thawk in an rak kan uk hnu ceu hin Kawl sin ah thawngtha hi kan phuan khawh ceo asi. Ralkap uknak cu tih anung ngai mi uknak ah rak ruah. Asinain cu hlan kum za le kum sawmriat chung uknak nak cun Krifa thanchonak caah atha deuh ngaingai. Ralkap nihcun Krifa kan karhnak ding caah lam a kan sial piak mi cu asi lo.\nLaitlang ah vailamtah tung hna an phur, Rakhine ram hna ahcun missionary pawl zong harsatnak an rak pek ngai hna, hmun tampi ah biakin saknak nawl zong an kan pe lo. Ramdangmi zong missionary visa cu an pe hna lo, Baibal siangin zong hi an kan tlirhkhawnh pah lengmang ko nain, Krifa nih rian kan tuan khawh ngaingai thiam ko.Hi ralkap uk cung ahhin, Laimi zong Yangon ah mi tampi um hram kan I thawk, kan biaknak le kan krifabu kan rak I phurh hna, ramdang zawng ah kan hung kal kho hna, Krifa cauk tete zong nan vun tial khawh hna.\nRamdang missionary zong zeidang visa status in Kawlram ah tampi an hung um than. Laimi lawngte nih Yangon ah Baibal siangin za renglo ka hung sak manh. Atam hmanh a tam tuk lei cang. Ngaktak cawmnak siangin hi zahnih reng lo Yangon pawngkam lawngah a hung um. House church hi Yangon peng lawng ah tongkhat hrawng cu um dawh asi. Korea missionary pakhat pa lawng hmanhnih house church 60 ka ngei cang ati.\nPanganak. Democracy Uknak tangah Krifa Thanchonak (2011-Present).2011 thawk in uknak thar le uktu thar kan hong ngei. Hi uknak cungah hin Krifa mi hna thanchonak hi zeidah a lawh vete lai ti hi thatho ngai in cuanh awk tlak mi asi. Atu tiang ahcun ralkap uknak tang I kan umtuning te khan rian kan ttuan ning cu asi ko rih. An kan uk can zong cu a sau rih lo caah, phunglam zong cu an ser cuahmah lio lawng cu asi ve rih i zeidik kan lawh vete hnga. Biaknak ral hna tho te sual in mission rian ttuan kho lo in kan um hna hnga maw? Miphun I doh nak hna chuak in miphun pakhat le pakhat hna thawngtha I chim ngam lo hna in kan um te sual hnga maw?\nBiadonghnak.Krifa thanchonak kan ti mi le ram ukning hi ai pektlai ngai mi thil an rak si. Cun hlan kum 180 chungah Krifa hi a rak karh ngai ding kan si ko nain, kan rak hman mi uknak phunglam hi Krifa thancho khawhnak ding uknak phunglam an rak si lo. Atu kan mah tluk hin Krifa thancho khawhnak ding can sunglawi hi an rak ngei hna lo. Cucaah, nihin hi Pathian riantuan na tuan khawh bik ni cu asi. Atu hi mission na ttuan khawh bik ni cu asi. Krifabu kip nih siseh pumpak in siseh, mission rian fakpi in tuan cio hna usih. US$ 200 in missionary na thlah khawh lio chan asi. Credit:AMT\nPHAKANT VAWLEI CIMHNAK KONG THAWNGPANG THAR


KHAH THATEIN TUAK CIO UH HAKHA LAWNG AH MAW ASI LAI? ASI LO – The Chinlung Post\nHakha lawng ah ma, Pupa ram cu a um. A si lo, Chin State dih lak hi, Kan Pupa ram le ro cu a si ko. NLD nih a hrawh mi tete zawn pawl lawng khi Pupa ram theng lawng a si lo. A herh ah cun, In dot tha tha zong an hrawh cio ko, kan hawi ram dang zong ah. Si nain an hrawh mi le, Cozah nih an herh nak pawl cu Mipi sin ah a cawk in an cawk ve.\nA lak in an hrawk ve lo, cun Mipi nih siang lo ngah ve lo. NLD lawng kha mawh puh ding an si lo. Chin State i NLD MP pawl zong hi tam pi cu nan i ralrin a hau.State dang le, Kawl rawn MP pawl he nan i dang tuk, nan Ley lo tuk.NLD cu Myanmar Ram pi ning caah a tha i, Chin State i NLD pawl bel te hi tam pi an zia an i rem a hau.Vote pe tu khua le Ram lawng, Dawt le (ဦးစား) pek ti ban tuk kha kan hmang piak ti hlah uh. Chin State dih lak caah rian kan tuan piak cang ko uh. By. Salai Lal Lian HC\nPu Zo Tum Hmung Cabia Relchih: Hawile hna, 21st Century Panglong Conference cu nihin Aug 19, ah an thok tthan cang. Feb. 20, 2018 – Avoi 70nak Chin National Day, Rangoon ah bia ka chimmi kan hrawm hna. Panglong Agreement, Federal le NCA kong tam deuh ka chim. Thinthang Mekazin nih September 2019 (cahmai 29) ah a chuah tthan. Atanglei hi a si.\nHi bantuk ni sunglawi Chin Miphun Ni ah Chinmi pakhat dirhmun in Pyidaungsu zeitindah kan dirh lai timi hi ruah cio dingah ka duh. Phundang in kan chim ahcun Federal Pyidaungsu zeitindah kan dirh lai timi ruah a hau. Kum 2018, February 13 ah New Mon State Party (NMSP) le Lahu Democratic Union (LDU) le acozah kahdaihnak (NCA) min an thut lio ah Ram pumpi ruahnak petu Daw Aung San Suu Kyi nih Federal kong he pehtlai in hi tihin a chim.\nNihin kan vawlei pi ah hin ramkip caah a thami le aa tlakmi Federal ukning pakhat lawng bak ti a um kho lo. An ram, an tuanbia, an mibu cungah aa hngat i aa tlak in sersiam a si ko” a ti. Hi a chimmi hi a `ha bakmi a si. Federal timi cu an tuanbia le an mibu cungah aa hngat awk hrimhrim a si. Kan tuanbia hi Panglong Agreement cungah aa hngatmi a si. Mirang acozah nih Chin Miphun pawl cu 1896 Chin Hills Regulations in, Kachin Miphun cu 1895 Kachin Hill-Tribes Regulations in, Shan Miphun cu 1922 Federated Shan States Act in, Burma Proper cu 1935 Burma Act in a dang tein a rak uk hna.\nHi hmunhma 4 cu Mirang uknak chan hlan ah a dang tein a rak ummi hmunhma pawl an si hna i miphun dang hrimhrim zong an rak si. Independence ngah hnu lawng in a dang tein a rak i ukmi hi hmunhma pawl cu hmunkhat tein Panglong Agreement an rak tuah ruangah Pyidaungsu timi a hung chuahnak cu a si.Panglong Agreement um hlah sehlaw Pyidaungsu timi a umnak ding a sullam a um lo. Panglong Agreement ning in dirh awk a si dingmi Federal uk ning ah cun Pyine acozah kha Baho acozah nih pekchinmi nawlngeihnak (aana) bantuk a si awk a si lo, cheuhbauhmi a si awk a si lo i tlawm deuh in pek ding zong a si lo.\nHi hmunhma pawl cu mah tein uknak nawl a rak ngei cangmi an si. Pyidaungsu nawlngeihnak zong cu hi hmunhma pali in a hung chuakmi nawlngeihnak a si awk a si.Panglong Agreement hlan ah U Aung San nih bia a rak kamh hna. Tahchunhnak pakhat chim ahcun, avoi hnihnak Panglong hlan ah U Aung San nih bia a rak chimmi cu “tlangcung mi nih nanmah vawlei ah nanmah tein nan i uk lai, mah tein i uknak hmun i uknak lei kongkau ah Kawl pawl nih rak rat hnawh in kan i thlak lai lo tiah a rak chim.\nHi U Aung San biachimmi bia cu Joseph Silverstein nih a tialmi The Political Legacy of Aung San timi ca-uk ah atu bantuk hin a tial. Federal timi a thawthnam taktak cu U Aung San nih a rak chimmi ah aa tel. Federal acozah asilole Pyidaungsu timi cu aa dang liangluangmi hmunhma i a ummi pawl hmunkhat ah fonhmi a si caah kan dihlak nih kan ngeihmi Pyidaungsu a si. Phundang in kan chim ahcun kan ikhahnak zawn ah hmunkhat in kan tuanti lai i kan idannak zawn ah a dang tein kan tuan lai tinak a si ko.\nPakhat le pakhat karlak ah kan i ceih kan thlak lai lo timi ruahnak cungah aa hngatmi a si. Mah hnu ah ruah awk a herhmi cu Federal acozah ah zeibantuk nawlngeihnak dah chiah a si lai timi a biapi tuk. Keimah ka hmuh ning ahcun Taungkyi Tonpumhnak lio i biachahnak nambar 6 nak kha nihin caah aa tlak bik rua lai tiah ka ruah. Biachahnak nambar 6 nak ah zeidah a um kan ti a si ahcun 1) Ramdang he pehtlaihnak 2) Humhimnak 3) Tangka le Tangka pia chuahnak 4) Cakuatnak le seh thilri in ipehtlaihnak 5) Tlanglawng le Vanlawng in ipehtlaihnak 6) Tilawng dinhnak hmun ca ngunkhuai peknak 7) Pyidaungsu Tangka lei kongkau 8) Pyidaungsu Biaceihnak kongkau tibantuk thanah pawl cu Pyidaungsu thanah tiin chiah ding tiah aa tial.\nHi biachahnak nambar 6 le 7 hi Federal i a muisam a si caah thuk piin ruah dingah thazaang pek nolh ka duh ko. Federal ukning a hmangmi Federal ram kong hlathlai in kan icawn lo ahcun a dikmi Federal ram kan ser kho lai ka zum lo. Anmah le an ram cio ah Pyine phunghrampi a phunphun an ngei cio hna. Anmah Pyine ah mizapi nih an thimmi hna Pyine acozah nih dairek in an uk hna. Bahu acozah asilole Federal acozah nih Pyine kongkau ah an ithlak lo.\nAmerican President Donald Trump nih zeidah a chim kan ti a si ahcun Chaklei Korea kong, Israel kong a chim. Hi pawl hi humhimnak le ramdang he aa pehtlaimi kongkau a si. Ngunkhuai kong zong a chim, hihi Federal Tangka lei kongkau a si. Pyine kong he aa pehtlaimi ah zeihmanh a chimmi kan thei lo. Mizapi nih thimmi Pyine uktu nih a uk ko hna. Federal ukning kan hman lai ka ti a si ahcun hi pawl hi icawn awk ah a thami tahchunnak tha a si.\nKum 2018 February 12, Pyidaungsu Neh ah Kawlram President nih Kum zabu 21 Panglong Tonpumhnak i avoi hnihnak tonhpumhnak lio i Federal he aa pehtlaimi phungphai 37 cu hnatlakpi a si cang tiah a rak chim. Cu tibantuk thiamthiam cun a thaizing NCA minthut ni 13 ah Rampumpi Ruahnak petu nih a phichuak a thami ah hi 37 kong hi a chim thiamthiam. Rampumpi buaibainak cu tonbiaruahnak hmang in a phi kawl kha a `habikmi ramrianlei nunphung pakhat a si.\nAsinain hi 37 hi Federal acozah ah chiah dingmi nawlngeihnak kan hmu lo. Federal acozah ah zeibantuk nawlngeihnak dah chiah a si lai timi kha kum zabu 21 Panglong Tonpumhnak ah biachahnak tuah a herh. Hi bantuk biachahnak tuah tikah Taungkyi Tonpumhnak lio i biachahnak nambar 6 le 7 bantukin a fiangmi a si a herh.\nCucaah hi bantuk ni sunglawi a simi Chin Miphun Ni ah Panglong Agreement i biachahnak, Panglong Agreement he pehtlaihnak a ngeimi Taungkyi Tonpumhnak Biachahnak nambar 6 le 7 kha a thar in hngalh than dingah thuh pi in chim a hau. Hi hlawhtlinnak i aa tinhmi phaknak dingah Chin miphun kan dihlak tanrual in kan izuam a herh tiin fak piin thazaang kan pek hna.


President Donald Trump cu US Ralkap, Ralkap pension le palek pawl nih an uar ngaingai mi a si – Hakha Cherry\nThaizing Joe Biden President Inauguration him tein an tuah khawhnak dingah hunhimnak tuanvo latu National Guard 25000 cu ready tein chiah an si, a herhning paoh in security kan laak lai tiah NATIONAL Guard chief General Daniel Hokanson nih a chim\nTuchun National Guard Ralkap chung in minung pahnih cu militia tapung he pehtlaihnak an ngei tiin an chuah than hna. Atu lio i an phan bikmi cu anmah Ralkap lila chung in tapung tho in buainak a chuak sual lai timi hi an phan bikmi a si cang. Atu hi an zumh lomi ralkap paoh cu screens an tuah hna ti a si.\nPresident Donald Trump cu US Ralkap, Ralkap pension le palek pawl nih an uar ngaingai mi a si. Ralkap budget le palek budget tam deuh hman a duhmi a si. Asinain Democrats nih cun Ralkap le palek budget thumh a duhmi an si.Credit-Salai Lairamthang\nNihinah President Trump nih thlahnak bia a chim.


Hakha Township NLD EC pawl cung ah ka ngaihchiatnak ka langh termi asi – Lai Lungrawn Post\nAugust 22, 2020 admin Chin News\nPhuang ve cang ning ka lungfahnak.\nAtialtu. No Al 30 June 2020 ni in NLD party le Halkha peng NLD executive member in ka chuak cang. Ka chuahnak aruang hna cu: 1.12 June ah tuahmi Halkha peng NLD candidate thim lio ah zei bantuk dah acang ti cu nan theih cio dih cang. Peng EC member cheukhat nih a thlithup le ningcang loin vawi 3 bak meting an tuah i an nawnnok dih. Azizu tu an um lo. Party ah biatak tein aa peemi tu thim duh loin meting hmanh thaten akai bal lomi an thim hna. Senthang Halkha le Miepeng Zokhua lei tiang in nan lung afak cio ti kan theih. 2. Halkha peng NLD party hruaitu pawl hi PAT lawng an si i an hmuh ning zong hi PAT level lawng asi. NLD headquarter in an chuahmi ဒီလွိုင္းဂ်ာနယ္ lawng hi an rel khawhmi asi. Times Magazine le Newsweek te hna cu arel cu chim lo a hmuh hmanh an hmu bal lai lo. CNN le Al Jazeera zong a thei balmi an si lo.\nIndia ah state pa zeizat ti hmanh an hngal lai lo. National League for Democracy timi zong hi zohlo in tial ter hna usi law athiam lomi an tam lai. Phundang in chim ah cun cirik akai ciami lawng an si. Little knowledge is dangerous tikhi an si. Keimah hi Yangon ka rian ka kaltak i 2017 kum dih ah Halkha NLD party ah ka lut i Township EC member ka si. Thlakhat vawikhat tuah mi meting poh ah bau lo tein ka kai. Halkha NLD zung ah foreigner an rat tik ah keimah le Dr. Moses Thla Cung hi biachawn tu kan si. Meting kai tik poh ah Pu Thla Hre le Pu Lian Ceu hi transport tuanvo la tu an si. Ahnu cun keimah zong nih ka bawmh ve hna. Chin State Hluttaw Speaker Pu Zo Bawi khual atlawn tik poh ah ka zulh i Mekazin ah ka tial. Social media kip ah laica kawlca le mirangca in ka thanh dih. Thinthang magazine kum khat ca ka hlut rih hna. 2019 May ah Yangon NLD headquarter ah tuahmi Research Group meting ah Laitlang aiawh in ka kai. Challenges for 2020 Election timi ah Laitlang aiawh un minit 10 bia ka chim. Media le adangdang nih an ka hal mi vialte zong ka thiam tawk in ka leh khawh hna. 2019 June 26 in Sep thla dongh tiang USA ah ka tlawng i State tam nawn ka phan. Lai Church le civui hna ah vawi 6 bak NLD party caah bia ka chim. Halkha Cherry Lam ah inn le lo he tlariprep tein khua asami ka si. Yangon ka rian kaltak in kan Lairam caah tuan ve ding in kaa tim nain an ka pee duh lo.\nCu caah ka rak tlaihchan ngaimi le ka tanh tukmi NLD in ka chuahnak asi. Keimah kong tawite 1. Health Assistant riantuanmi ka si i kum 40 deng ka tuan hnu ah vuanthok reng in pensen ka la. 2. Myanmar Health Assistant Association ah President ah vote in an ka thim i 2016 tiang ka tuan. 3. Yangon Lanmadaw ah zung athu i Philippine Company asi mi Hc Nielsen Co.Ltd ah Mananing Director ka tuan. 4.Rian ka tuan lio ah an cozah sawmnak thawng in New Delhi le Bangkok hna ah meting vawi 2 veve ka kai.International hmai ah English in vawi 3 bia ka chim.Panel Discussion ah kaa tel.UNFCCI ah English in tuahmi press release ah minung 5 chung ah kaa tel. President U Thein Sein chan lio ah Myanmar Health Resource Management Committee member ah an ka thim ve. Kan thiamnak le ka tonmi zong nih a tlinh veko nain an kan thim duh lo. Atu cu kum 70 ka tling cang i hmailei ah cun kaa tel kho ti lai lo.Fa le biangaih can asi cang tiah ka ruah. Candidate list ah ka min an hmuh lo caah ramchung ramleng hawikom le aka hngalmi pawl an ngaih a chia.Yangon le Taing le Pine dangdang in NLD ka hawile zong an lung a nuam lo. Ngaihchiatpinak ca an ka kuat.\nA cung i ka tial bang in cirik akai ciami le Party awnnak ruat loin Tender ngahnak lawng aruat mi le Amyota Naingnganzi le Party naingnganzi hmanh athleidang kho lo mi PAT pawl tang ah um ka zuam ti lo caah party in ka chuahnak asi. Ara laimi thimnak ah mizei dah mee kan peek lai ti zong Halkha nih biatak in ruah aherh cang. 2015 lio ah cun NLD asi mi poh rak peek asi. Aralaimi ah cun minung zoh kan hau cang lai. Kan Halkha caah atuan kho taktak mi le Halkha a daw taktak mi lawng kan peek ahau tihi naa fian ahau cang. Ownership cu Halkha kan si. Baibal ca Joshua chung bang in “Kei le ka innchungkhar cu kan i fiang cang. Ka rualchan le ka khuami zong an i fiang dih cang.”Aa fiang rih lomi zong fian ter ding in program ka ngei cang. A herh ka ti tik ah social media ah kawlca in ka tial than lai. Fianternak: Mah ca hi NLD party le pumpak in aho hmanh ka soiselnak asi lo. Hakha Township NLD EC pawl cung ah ka ngaihchiatnak ka langh termi asi. Nihin ah Hakha Post ah an chuah ciami asi. Lungsau te in aka relpiakmi cung ah chim cawk lo lunglomhnak ka ngei. No Al\nChina ram ah Chinpa a tlau, thla hnih tluk a thawng an thei ti lo


SBS Language | Khuasak-tintuknak Lamsialtu: Zeitindah Cozah-inn ngah khawh a si?\nSource: Flickr / Paul Sableman CC BY 2.0\nAustralia ram ah a cozah-inn timi cu inn a caw kholomi, inn hlan-man hawibantuk in a pe kholomi asilole, hlawh tlawm a hmumi, biadang in ka chim a si ahcun sifak deuhmi caah a cozah nih a ngeihmi inn khi a chim duhmi a si. Cu inn cu sifak mi nih a cozah sin ah sokkhawh a si. Nain, sokkip ah pek a si lo, a herh mi minung lawng pek kha an si. Nangta a cozah-inn sok a herh mi na si sual maw? Asi ahcun, na hngalh a herhmi thil sining pa 5 ka hun chim lai. Asile tamdeuh in hun ngai hna usih.\n1. A Cozah-inn A Soktlak Sile Silo Tahnak: Mah le umnak khualipi cio ah, a cozah-inn sokmi nih a tlinh lai tiah an timi zulhphung a um. Cucu thatein na rel, hlathlainak na tuah le na hngalh hmasa a hau. Tahchunhnak ah, New South Wales ah a ummi nih a cozah inn an sok timh a si ahcun, a tlinh lai an timi hna cu\nAustralia rammi a si lai asilole, Australia ram ah umthainak nawl a ngeimi a si lai.\nNSW ramthen chungah khuasami a si lai\nKum 18 in a cunglei minung a si lai timi le\nCozah bawmhnak tangka (Centrelink) a eimi a si lai ti kha NSW a ummi caah tahnak an hmanmi a si.\nCuvebantukin, na umnak khualipi ah a cozah nih a sermi le tlinh a haumi phungphai an um cio lai. Cu-tahfung an hmanmi cu zei hna dah an si timi kha na sokhlan ah na hngalh hmasa a hau.\nRamzam le dornak-haltu minung zong nih a cozah-inn sok an herh a si ahcun, Australia rammi bantuk tein an sokmi cu chek le zohpiak a si lai. Ralzam le dornak haltu an si ruangah duhdanhnak ngeih le papeknak zeihmanh an tinco hlei lai lo. Dinrual tein zohkhenh an si lai. Hawi nih an ngah caan-sau ning tein an ngah ve ko lai.\n2. Khoika Hmunhma Ahdah Umkhawh A Si? Na umduhnak hmunhma cu chim le thim khawh a si nain, na um duhnak sang bel thim khawh a si lo. Sihmanhsehlaw, na um duhnak hmunhma kha thlen na duh a si ahcun tawlreltu nih na sokmi ca an in tlangtlakpiak cuahmah lio ah nawlngeitu sin ah thawngpang thanh in thlen than khawh a si zungzal ko. Cun, na herhmi inn-phun zong duhthim khawh a si. Tahchunhnak ah, na ngandamlo ruangah nam-thutdan na herh a si ahcun a dangtein form a um I cucu na ap-chih a haumi a si. Cu form cu, kahin lakkhawh a si > application for special accommodation requirements (pdf here).\n3. Zeitluk Rau Dah Ka Hngah Lai? A cozah-inn sokmi hi zei caan dah a rauh lai timi cu na umnak khualipi nih an ngeihmi zulhphung he aa hngatchanmi a si. Atlangpi in chim ahcun, na hngah caan cu a thla in a kum tiang a rau khomi a si. Cun, nangmah pumpak sining zong nih a ngeih lai. Na um duhnak hmunhma na thimmi zong nih a ngeih lai. Cozah-inn a soktu le a lawngmi inn a tlawm-tam zat zong nih lai a rel lai. Tahchunhnak ah, Victoria a si ahcun inn a lawngmi hi khuate lei deuh ah an tam cang.\n4. A Cozah-inn Hlan Man Zeizatdah Ka Pek Lai?: A cozah-inn na um zongah inn hlan man cu pek a hau. Sihmanhsehlaw, na pekding zat tucu na hlawh chungin zatuak 25 nak tamdeuh cu a si hrim lai lo. Na hlawh chung in tiah ka ti tikah, Cozah bawmhnak (Centrelink) zong kha hlawh ah relchih a si. Tamdeuh hngalh a duhmi nih Social housing income and assets limits. ah zoh le rel khawh a si.\n5. Zeitindah Ka Sokning A Si Lai? Hi kong he pehtlaiin, mah le umnak khualipi cio ah hlathlai a haumi a si. Zulhphung aadan cio caah! Nangmah cu soktlak na sile-silo kha chekhlatnak tuah hmasa a hau. Victoria ramthen ah a ummi na si ahcun “housing.vic.gov.au” timi website ah len in tamdeuh rel khawh a si.\nTamdeuh hngalh a duhmi nih a tanglei hi hmeh in relkhawh an si.\nSBS Hakha Chin\nChanthar Mino Hlasa: Ngun Ceu Cung le SBS Radio Hakha Chin Biaruahnak\nDinhcaan zohkhenhnak timi le ngakchia caah a man pek haulomi lentecelhnak cu zeitindah kawl ning a si? Cun, Par Hlei Sung he Biaruahnak\nBiaruahnak: Chinmi nih Zu Din Nunphung Kan Ngei Maw? - Part 2\nBiaruahnak: Chinmi nih Zu Din Nunphung Kan Ngei Maw? - Part 1\nBiaruahnak: "Zunhla Ka Sa Ti Lai Lo Ka Ti Tik Ah...", Dawt Hlei Hniang le SBS Radio Hakha Chin ~ Part 2\nKhuasak-tintuknak Lamsialtu: Zeitindah Tlinthlulo-zawtnak Ngeimi Zohkhenhtu Sikhawh A Si?\nRithaisii le Zu nih a lemcangmi minung zeitindah bawmhnak hmuhkhawh a si?\nAustralia Na Um Hnu (Va Ngeih Hnu) Ah Na 'Limhaang' Hi A Zor Deuh Maw?, Dawt Hlei Hniang le SBS Hakha Chin Biaruahnak - Part 1\n“Haa siibawi in hlasak lei ah khualtlawn aa timmi”, Bawi Cung Thang (Thang Thang) le SBS Radio Hakha Chin Biaruahnak\n"Lairam Kan Zaam Tak Lai Lo", Ni Hlei Sung le SBS Hakha Chin Biaruahnak


A Nupi Nithum Chungah Online Ah A Zuar A Man Zong Tlawmte A Zuarnak Cu Zaangfak Ngai Asi – Chin World News Evening\nJuly 11, 2019 July 12, 2019 Salai Van Thawngpang\nMah nupi hna zuar taktak ko hi cu aww. Phaisa cu ahopoh nih kan duh dih ko nain hibantuk phaisa duh le ram cu ttihnung taktak khi asi. A nupi bak Online ah ni 3 chung hlan khawh asi tiah a tar. A tuhman cu a rauh hlan ah a zun cawlh ko, mi ttha lo cu an luat kho taktak bal lo.\nSantoso kum 29 hi General Labourer rianttuanmi asi i nikhat ah US $3 (India in 250) hrawng lawng a hlawh khawh i atu i a nupi nu he hin an i umnak hi kum 9 leng asi cang i fa te zong an ngei cang. A ni hlawh le a tlawm tuk ruangah an ei cawlh lengmang i, an fanu le sianginn kai ter an duh ve asinain phaisa an ngeih lo ruangah kai ter loin an um.\nFacebook-Online ah a nupi cu nithum chung caah $100 (Rs 7000) hrawng in a zuar. Hiti a nupi online ah a zuar ti palik nih an theih cu pa cu an va tlaih cawlh. Cuticun palik nih an nupa in Office ah an kalpi hna i, an thil tuahmi hi capo sawhsawh bia maw si, siloah biatak dah asi ti an hal tikah i pheh lo tein an nupa nih cun a hmanning tein an chim ve. Santoso nih cun, ka nupi hi ka dawt i amah zong nih a ka dawt ve. Hi thil na tuahnak ruangah cu ka fanu ka zaaangfak tuk caah asi.\nKan fanu nih sianginn kai a duh tuk nain chiahnak ding phaisa kan le kan ngei fawn lo. Kan nupa in bia kan i ruah i atu bantuk thil kan tuahnak aruang hi asi tiah an chim. A nupi nu cu a hman le hman lo an hal tikah a lehmi hna cu ” ka pasal nih a chimmi hi ahmanmi asi ko, kan pahnih lungtling tein kan tuahmi thil asi”, tiah a chim ve. Biaceihzung nih a nupi cu an tthlah. Asinain a pasal tu cu thong an tthlak, zeitik tiang dah a tlak lai timi theih asi rih lo.


Australia thimnak ah vote a pek kho na in vote a pe duh lo mi cu an $20 an cawi pin ah an sining chim fiangnak an tuah ter hna lai — Salai Ephraim Thawngpang\nAustralia thimnak ah vote a pek kho na in vote a pe duh lo mi cu an $20 an cawi pin ah an sining chim fiangnak an tuah ter hna lai\nAustralia thimnak pi cu a nai thluahmah cang. Ni 8 te lawng ai duh cang.kan nih Chin miphun zong ram misinak a la kho cang mi cu kan um nak hmun le sang cio ah vote kan thlak rih lo ah cun May 18 cu thlak hrimhrim a hai cang lai.Rammi sinak a la cang mi nih cun vote thlek hrimhrim a hau.rakhel paties pawl hi teh zei set met in dah kan zoh hna awk a si?\nA pakhatnak,”rammi sinak a la mi paoh paoh nih kan duh le kan huam lo zongah vote thlak hrimhrim a hai lai.Vote thlak kan tlawlh/philh sual ah cun $20 fine a si lai.Asilo,zei ruangah dah vote na thlak khawh lonak kha chim/hrilhfiah a hau lai”.\nApahnihnak,”Australia ram ah Khrihfa mui a kengmi ramkhel party pakhat hmanh an um loh.Vote an ngah nak ding ah cun ramkhel arnu (political whore) ah an i chuah dih. Liberal party zong zei hlei lo. Labor party zong zei hlei lo an si”.\nApathumnak,”Independent parties hme tete pawl nih le mipem remlonak rumro in campaign an tuah ve hoi.”a palinak,” Chin community nih cun Labor a si ah ,Liberal an si ah -mi zei paoh nih Cozah tlai hmanh hna sehlaw kan miphun miaknak le t’hanchonak ah cun a t’ha bik in chawnhbiak le rian t’uanti dingin ready kan si ko.”\nApanganak,”Mipem he pehtlai in policy an ser tik ah Chin miphun ca lawngah ser a ngahlo,Australia ram ah hin Tuluk miphun hi 1.2 million hrawng an si cang.an mah ca zongah a hlei in policy ser awk zong a t’ha lo.”A paruknak,” 2011-2012 lio i Labor nih Malaysian Swap Deal,a rak tuah lio ah hin a thli thup in Chin miphun hi tam taktak in a rak kan lak.Mah cu Liberal nih an hrawh. PM a t’uant’hing Tony Abbot hruainak in an doh.Rak doh hna hlah sehlaw Chin mi hi a thong thong in an kan lak manh lai zumh cio a si.”\nRuahawk;” Chin miphun cu mipem le ralzam kan si caah kan mah bantuk miphun cungah le mipeem dawtnak lei ah an policy t’ha tein a chia mi party hi tha kan pek awk a si.Liberal le Labor an parties pahnih ning in Ralzam laknak le mipem mi miphun caah an policy zoh tik ah Labor nih a tei hringhren.Aluancia kum hnih chung Liberal cozah he kan i chawnh ning le biaruahnak (consultation)kan zoh tikah zei tluk an tuah mi policy a tha lo le kan community caah phurhrit a si ti chim len ko zngah an tuah cang mi thlen ti a um lo.\nKan hmih cuahmah le kan ton cuahmah mi cu nikhat hnu nikhat an sual deuh deuh,an cian deuh deuh. kan mah bantuk mipem caah zei paoh a fawi lo in an tuah chin thluahmah.chawnh biak cu an huam ngai.Asi na in ,an tuahsernak hi zoh tikah kawl ralkap buchoh(General)pawl an kuttang pawl nih buin fak taktak in an benh hna an rak ti mi ko khi ka lawhter theo hna.\nLiberal cozah a kai t’han ah cun hramhram lo in mipem community pawl hi khuate lei thial kamnak program fak piin an tuah lai ti tiang in a phang mi an um.Australia miphun cu methlendennak a ngei tuk mi miphun an si caah an party policy hrimhrim ah mipem miphun hazaang a pe deuh kho mi paoh kan mah mipem ca cun a t’ha bik a si ko lo hme maw ti hi a ka ruah ter ngai ngai.\nCHINCHIAH: Vote cu kan duh mi party paoh thlah/pek khawh kan si.kan mah nawl cio a si. Asinain, mipem hna si i mipem a daw tunglo mi vote pek cu khuaruah ngai awk a si ve. Mebourne Chin cimmunity ( Bichuah le Nitlak) hruaitu hna cu Liberal he Labor he tha tein ton nak le biaruahnak kan nei cang hna. Kan miphun ca cun mi zei an chuah paoh ah pehtleihnak tha cu kan ser khawh colh lai ka zumh.\nTagged Australia thimnak ah vote a pek kho na in vote a pe duh lo mi cu an $20 an cawi pin ah an sining chim fiangnak an tuah ter hna lai\nUS Le China An I Pehtleihnak Cu A Cat Than Ruangmang Ne Ai →\n← Middle East ram a buaitertu hi American cozah an si


NLD NIH COZAH SERTTI DINGAH CNLD AA SAWM HNA LAI MAW? – The Chinlung Post\nNLD NIH COZAH SERTTI DINGAH CNLD AA SAWM HNA LAI MAW?\nSeptember 24, 2020 admin Chin 0\nNLD nih cozah serti dingah CNLD a sawm lai maw? NLD policy tampi lakah a biapi bikmi ah a telmi cu 2008 phunghrampi kong a si. 2015 thimnak a um lioah NLD nih teinak a hmuh ahcun 2008 phunghrami kan remh lai tiah an aupi. Teinak a hmuh taktak ve. Cozah a vun kai i remhnak kongkau ah a hngalh deuhmi le a thiam deuhmi U Ko Ni kha an thah cang caah holh tam ding a tha ti lo an ti i an dai than nain policy pakhat a si ve caah 2019 chungah 2008 phunghrampi remh dingah hma an lak.\nRalkap caah hi phunghrampi hi zungzal caah sermi a si bantukin NLD nih remh ding a timi cu ralkap nih a duh lo caah remh khawh a si ti lo. Lungfimmi Kawlram miphun vialte nih a herh bikmi ah kan ruahmi cu ralkap uknak 2008 phunghrampi donghter ding a si. Kawlram chung political party (90) hlei chungah NLD lawng nih hi 2008 phunghrampi hi remh ding, a thar ser ding tbt. policy a ngeimi a si.\nParty dang vialte ralkap sermi 2008 phunghrampi hi ka hna a tla ko, ralkap uknak tangah um ka duh ko a timi lawng an si.(Party Policy ah 2008 phunghrampi kong a tel lomi pohpoh ka hna a tla tinak a si). NLD nih Term (1)nak ah a remh kho ti lo caah term (2)nak ah lam dang a kawl cang lai. Phunghrampi kong hi biapi ah a chiahmi a si.\nParty hruaitu cheukhat nih political tactics an hmang i tukum thimnak ah NLD nih cozah a ser kho ti lai lo, party dang a kan sawm lai i tukum cu Coalition Government (party-komh cozah) lawng a dir lai an ti. Zeiruangah NLD nih cozah a ser kho lai lo timi source cu chim ding an ngei lai lo. NLD cozah hruainak duh lo ruangah party thar tampi an chuak ti zong sullam a um lo. NLD cozah kut tangah cawlcang kho lomi cheukhat nih party an dirh ruangah NLD caah a zorh deuh ding a um lo.\nKawlram chungah party tam deuhdeuh NLD caah Vote tam deuh tinak si ko. Party thar pawl hi anmah te lawng Township pakhat ah a ummi an si lo. NLD minung thawng tampi lakah party thar minung zong a telmi an si. Anmah caah teinak hmuh ding cu a si kho lomi a si. NLD cozah a peh ding duh lo ruangah Tactics chuakmi a si.\n2015 usdp cozah a tlaih lio hmanh thimnak ah usdp nih mp 41 te lawng a hmuh i nld nih 390 a hmuh ahcun term (1) a kan kalpi cang, a thiltuahmi a tha le a chiat cu mipi nih kan hmuh dih ko. Cozah sernak cu mp 333 a si ko. NLD caah mp 333 hmuh cu a har lo. Miphun party an tam ruangah NLD caah teinak a har lai a timi an um bantukin tlangcung miphun party an tam tuk caah NLD caah teinak a tlawm cang lai tiin a zumhmi zong an tam ve.\nParty hruaitu pawl hi milu tlawmte lawng an si.An membar zong thawng khat, thawng hnih an si kho men. Pawngkam hmuhnak ah cun anmah party hi minung an tam ngaingai, teinak an hmuh kho men ti khawh a si. MP pakhat tlinnak caah Vote 1000, 2000 nih san a tlai lo. Khuate lei ah cun vote 4000, 5000 hmuh lawngah teinak hmuh a si. Khuapi ah cun Vote Thawng tampi hmuh a herh.\nCucaah tukum hi party tam ruangah nld sungh deuhnak lam pakhat hmanh a um lo.NLD cozah kai ding duh lo ruangah chim sawhsawhmi bia a si.Kan hnulei ah ka langhter cangmi CNLD tel in party (29) nih USDP cu Kawi (Alliance) an sermi kha zapi hmuh a si cang. Hi party (29) le August 14 ah Ralbawizik Min Aung Hlaing he tonnak a ngeimi party (34) vialte cu 2008 phunghrampi hi ka hna a tla, ralkap he pumkhat kan si lai i NLD dohnak zongah hmun khat ah kan dirti lai a timi an si dih.\nRalkap uknak 2008 phunghrampi dirkamtu caah usdp cu dirhmi a si. Cheukhat nih usdp tanh ahcun 2008 phunghrampi hi remh khawh a fawi deuh lai an ti. Usdp le ralkap thluak a hngalh lomi mihrut pawl bia a si. CNLD hruaitu pawl nih Ralbawizik Min Aung Hlaing he tonnak an ngei lioah thluak in an tuahmi NLD nih cozah a kai kho lai lo, party dang he Alliance a tuah lai, kanmah pawl he cozah kan serti lai timi bia kha atu hi an dirpimi a si.\nA hmasa ah CNLD hruaitu pawl nih kannih party cu party dang he komhnak kan ngei lo, kanmah te lawng a dirmi kan si an ti nain thup khawh a si ti lo. Atu cu a lang thluahmah cang. Falam peng ah CNLD mp a cuhmi mp nih kannih cu mp (7) nih teinak kan hmuh ahcun Chin cozah kan ser khawh ko lai a ti i mipi nih ralkap (6) he anmah (6) fonh in Chin cozah ser an timhnak kha fiang tein an hngalh cang i an tintak dih timi Falam upa pakhat sinin kan theih.\n2008 phunghrampi remh (or) a thar ser a duhmi NLD nih 2008 phunghrampi dirkamtu caah dirhmi usdp he Kawi (alliance) a sermi Party vialte cu cozah serti dingah a sawm naisai lai lo. CNLD hi Ralkap uknak fektertu 2008 phunghrampi dirkamtu caah dirhmi USDP he Kawi a ser lawng si loin Ralbawizik he pumkhat in a dirmi a si ve caah NLD nih cozah serti dingah CNLD cu a sawm kho lo timi hi mipi dihlak kan hngalh dih dingah ka vun langhtermi a si. Credit: Laiki Chozah\nTHONGA NIH LAITLANG NLD PAWL CU CEILAK IN A TTHUAT KO HNA HIH\nI Ralrin Tak Hau Hih,My Odredoo Myanmar App A Him Ti Lo Tiah Lo Tiah Phuan A Si Cang


Dr. Hmuh Thang Hmurka Bak In A Chuakmi – Chuncha News\nAugust 7 ah Hakha Post nih an rak taarmi artikel kong hi aho nih nan ceih lo e? Political party pakhat le pakhat karlak ahhin “colussion’ timi “secret agreement for illegal purpose” ti hi a um lengmang ttheu. Chin Party aa timi, CNLD nih kum 60 renglo a kan hremtu Burmese Army aiawh, USDP he “secret agreement”/ colusion an ngeih, ti cu, mah artikel ahhin a lang ko lo maw?\nHakha Post nih an rak ttialmi ka rel tikah Pu No Than Kap nih teinak a hmuh khawh nakhnga, amah aa cuhnak hmun, “Falam No 2” cu USDP nih an kianh. Cun, CNLD chairman Pu David Ngaisak hmun, Matu No 2. zong, CNLD aiawh Pu Zo Pa Maung nih teinak a hmuh khawhnak hnga, USDP nih an kianh bak rih. Cu lawng hlah, Hakha in Amyotha ah aa cuh dingmi CNLD aiawh Pu San Tin Mang zong an kianh rih fawn. USDP nih CNLD cu hmun 3 ah an kianh hna. “Kianh” timi cu conlusion/ secret agreement in a chuakmi result a si kho. Zeibantuk phun “secret agreement” dah an ngeih khawh? kan zoh lai.\nDr. Hmuh Thang hmurka bak in a chuakmi cu, “USDP nih 2020 ahcun Pyithu le Amyotha hluttaw ahhin thazaang kan chuah lai” a ti. USDP nih Cozah an ser khawhnak hnga ding ahcun “Pyithu le Amyotha hluttaw ah MP seats tampi hmuh hi a si. Cucaah, a fiangmi bakmi cu, Kawlrawn ahhin NLD an tei lo ding an ifiang tuk cia caah “Tlangpar” ah a ummi Pyithu le Amyotha hluttaw seats hi an von ibochan ngai ti a lang. CNLD pawl zong nih an mifim le bochan deuh pawl nih “Pyithu le Amyotha” lei kal loin, Ramkulh ah an ipawng viar zong cu von ruahdawmh khawh ngai a hung si.\nCucaah, USDP lei in tlangpar party/Chin Party telh in “offer” an tuah khawhmi hna cu, Centre/Nypyitaw ah USDP nih cozah kan ser khawhnak hnga kan bawm u. Ramkulh ah thazaang kan in pek ve hna lai. Kan in kianh hna lai. Centre ah Cozah kan ser i, Ramkulh ah nan tei ve ahcun, CM kan in pek hna lai tbk “Deals’ zong hi a um kho ngaimi a si. “2008 phunghrampi cu kan dirhkamh lai” tiah min a thutu hi Pu Zozam ( CNP) a rak si i, 2008 phunhrampi kan dirhkamh lai tiah fawituk in min a thumi nih USDP he thutnak/position duh ah conlussion tuah cu a fawi ngaimi thil zong a si ko hnga. “Chin miphun nan dawt ahcun Chin Party vote ding tbk a au lengmangtu CNLD supporters pawl, zeitin?\nA tanglei ta hi Hakha Post nih an tial mi:\n2020 November 8 ah tuah ding Myanmar ram party tling Democracy thimnak ah Chin Ramkulh chung mee hmun 39 chung ah USDP party in tlangcung party pawl nih hmun co ve hna seh, thawng hna seh ti saduhthat in mee hmun dihlak ah an i zuam lai lo tiah Dr. Hmuh Thang sin in kan theih. Mee hmun 39 a um mi Chin Ramkulh chung ah USDP party lei in Hakha Peng, Amyotha Hluttaw, Matupi Peng, Ramkulh Hluttaw le Falam Peng Ramkulh Hluttaw ah an i zuam lai lo tiah kan theih. Falam, Hakha, Matupi ah an i zuam lo ding kong he pehtlai in Dr. Hmuh Thang nih, “Kannih cu kan party i upa lei dirhmun in tlangcung party hi papek deuh ding hi duh peng a si Tlangcung party Hluttaw Palai hi a tha ko lai ti kan ruahmi cu kanmah hmun zong kianh kan i harh loh. Cucaah cun mee hmun 39 chung ah 36 kan sinak zong hi tlangcung party ti deuh lawng si loin Chin ram chung i party a rak dirmi hna hi papek in hmun kan kiahmi hna hi a si,” tiah The Hakha Post ah a chim. USDP party lei in a ra lai ding thimnak ah Ramkulh nakin Pyithu Hluttaw le Amyotha Hluttaw lei ah teinak kan hmuh deuh nakhnga papek in kan i tim deuh tiah Dr. Hmuh Thang nih a chimchap. “Atu kan i zuam lonak hmun hi Matupi in Ramkulh No.2 ah aa zuam ding NLD in Pu Vui Kaw le CNLD in Pu Zo Pa Maung an si. Hi hna pahnih chung ah Pu Zo Pa Maung hi biatak tein cawlcang kho seh ti kan duh. Hakha Peng in Amyotha Hluttaw ah CNLD in aa zuam ding Pu San Tin Mang a si. Pu San Tin Mang hi Surkhua mi a si. Surkhua cu khuapi zong a si ve, cun Senthang Peng zong a si i, amah zong zalong tein cawlcang ve seh ti kan duh. Cun, Falam Peng in Ramkulh Hluttaw No.2 ah CNLD in Pu No Than Kap aa zuam ding a si ve ca ah zalong tein cawlcang ve seh ti kan duhpiak hna ca ah kan i zuam lonak hi a si,” tiah Dr. Hmuh Thang nih a chimchap. USPD party lei in a liam cia kum 2010 kum party tling Democracy thimnak ah ram pumpi huap in teinak an rak hmu i Chin Ramkulh chung zong ah Ralkap Bawizik Pu Hung Ngai nih kum 5 chung Chief Minister a rak tuan. 2015 kum Myanmar ram party tling thimnak ah USDP party hi Chin Ramkulh chung mee hmun 39 chung ah mee hmun 5 lawng ah teinak an rak hmu.\nDonald Tump Nih Ni 100 Chungah Tuah Ding A Rak I Kamh Mi Pawl Cu A Tuah Dih Ngoh Cang Tiah Anchimh


Trump nih Amah a Leirawitu a Ngaihthiam! – The Cherry Par\nTrump nih Amah a Leirawitu a Ngaihthiam!\n2016 US thimnak ah Trump cu Russia nih a thli in a bawmh ti in Democrat pawl nih tehte zeihmanh um lo in mee fir an rak puh i cu kong cu an rak hlathlai ti cu nan theih cio ko lai. Trump i a riantuanhawi hna zong nih Trump cu Russia he an i pehtlai ko an ti ti in bia an tuah i US mipi nih ngunkhuai an thawhmi chung in 32 million hmang in hlathlainak kha an rak tuahter hna. Hi hlathlainak cu FBI nih tuanvo la in kum hnih renglo an tuah nain zeihmanh an hmuh lo tikah a lingtelet in Democrat lei tu kha cu kong he pehtlai in an hlathlai than hna.\nCu tikah Hillary Clinton le FBI lutlai pawl nih phone in an i kuatmi ca (text message) pawl an zoh tikah Democrat pawl FBI lutlai pawl he hrokhrol in an tuahmi a si ti kha fiang tein an hun hmuh than. (Hi kong ah Obama nih, “Kei cu ka tel lo,” tiah aa phehnak video zong Youtube ah a um ko.) Cu tikah Trump cu Russia he an i pehtlai ko tiah 2017 December (1) FBI sihah lih a rak chimtu Trump i riantuanhawi Ralbawi Michael T. Flynn kha tazacuai a si.\nFlynn hi Obama president a si lioah Kilvennak Hlathlainak ah Lutlai (Director of Defence Intelligence Agency) a si i pension a lak hnu ah Trump nih president a si le cangka in Miphun Humhimnak Ruahnakpetu (National Security Advisor) ah a rian a pekmi a si. Sihmanhsehlaw Flynn tu nih cun amah a cawisangtu Trump kha FBI sinah a rak leirawi diam ko. Cucaah FBI zong nih an i zumh i kum hnih renglo an rak hlathlai. American mi tampi zong nih Trump cu phunglo in president a tuanmi a si ti in a president sinak an co hlang duh lo.\nCucaah Trump cu president a tuan ni thawk in nihin ni tiang hmanh ah ni khat hmanh din lo in an thangchiat, an soisel. Thil thatha a tuahmi hna kha CNN, ABC, CBS, BBC ti ho in 95% media hna nih an i hmuhter/theihter duh lo. Kum pi kum li chung president a tuanmi ah buaibainak a phunphun an chuahter. Vawlei cung mi vialte hmaiah US president vialte hna lakah mithalo cem ah an canter.\nFlynn nih Russia Ambassador Sergey Kislyak he tonbiaruahnak an rak ngeihmi kong in Trump cu FBI sinah a rak leirawimi cu Democrat pawl le FBI lutlai pawl nih sualnak ngei lo pa Flynn kha bia an rak sawhkalh i rap ah an foihtermi a si ti cu a hun fiang cang. Flynn nih FBI sinah cucu ka chimpalhmi a si tiah nawlnak (plea) a tuah ko nain FBI pawl nih an rap in an foih cangmi a si caah an phoih duh ti lo. FBI hmai ah theih ko nabu le i timh hram in lih na chim tiin i hlipphuak kho ti loin upadi he an ngerh i an tem.\nSihmanhsehlaw a lingtelet in hlathlainak an hun tuah than i FBI i bawi pakhat nih phone in ca a kuatmi text message ah “Kan i tinhmi hi zeidah a si? Biatak chimphun maw? Asiloah taza kan cuai i a rian in phuah a si nakhnga lih dah kan chimter rih lai?” tiah a kuatmi an hmuh. Miraang ca in hitihin a tial: A senior FBI official wrote, “What’s our goal? Truth/admission or get him to lie so we can prosecute him or get him fired?”\nCucaah Department of Justice (DOJ) nih Flynn kong hi thlah (dismiss) ding le tu hnu ah FBI zong nih Flynn hi bia halter ti lo ding in an timhtuah. U.S. District Justice Emmet Sullivan lawnglawng nih cucu a duh lo. Trump nih cun Democrat pawl le FBI pawl nih hi bantuk in sualnak ngei lomi Flynn kha hramhram lo in lih ah chimtermi hi cu ningzak awk tlak thil a si a ti.\nCu tikah President Trump nih, “Ralbawi Michael T. Flynn cu Tling Khitkhet in ngaihthiam a si cang tiah lunglawm tein thawng kan thanh hna. Ralbawi Flynn le a tha tukmi a chungkhar hna, atu ahcun (Pathian sin) Lawmhnakchimnak a nuam tukmi nan nei kho cang lai ti ka hngalh ko,” tiah Nithumni ah khan Tweeter ah a tar. (US ram Lawmhnakchim Ni Thanksgiving Day hi November 26 a si.) Miraang ca in hitihin a ti: It is my Great Honor to announce that General Michael T. Flynn has been granted a Full Pardon,” Trump tweeted. “ Congratulations to GenFlynn and his wonderful family, I know you will now have a truly fantastic Thanksgiving!”\nCu tikah White House aiawh in baichimtu Nancy Pelosi (Democrat) nih hi kongkau a lingtelet in hlathlainak (counter investigation) a tuahtu FBI Sihne Ralbawi Bill Barr cu Trump tangka duh ah a tuahmi a si ti in a thangchiat. Barr hi atu lio an mee firnak kong a hlathlai cuahmah tu a si. Bill Barr nih cun, “Hihi biatak/thildik kawlnak kong lawng te a si ko. Hi ca ah hin kaa timtuah cang. Party tanhnak a thawn tuk ruangah mipi nih dinfelnak (justice) tanhnak thinlung an thlau cang mi hi ngaihchiat awk taktak a si,” tiah bia an halmi ah a leh hna. Atu tan ah Trump nih Flynn a ngaihthiammi hi a pahnihnak a si. Kha hlan ah amah a leirawitu Roger Stone zong kha thong a tlak lai te ah a rak ngaih thiam bal cang. Hi kong hi US ram ah atu lio ah media tampi nih tam taktak in an chimmi a si.\n(1) Biahalnak Pakhatnak; Nang tah an leirawitu kha na ngaithiam kho hna hnga maw? Jesuh nih, “Midang kha an sualnak va ngaithiam hna u law nannih zong Pathian nih nan sualnak an ngaihthiam ve hna lai,” tiah a ti (Luka 6:27)\nCun, “Midang kha an sualnak nan ngaihthiam hna lo ahcun vancung i a ummi nan Pa zong nih nan sualnak an ngaithiam ve hna lai lo,” tiah a ti fawn (Matt. 11:26).\nCun Jesuh nih, “Mi nih nan cungah an tuahmi that lonak kha nan ngaihthiam hna ahcun, vancung i a ummi nan Pa zong nih an ngaihthiam ve hna lai. Sihmanhsehlaw mi that lonak kha nan ngaihthiam hna lo ahcun vancung i a ummi nan Pa zong nih that lonak nan tuahmi kha an ngaithiam ve hna lai lo,” tiah a ti (Matt. 6:14-15). Cucaah Bawipa thlacamnak i “Mi nih kan cungah an sual tikah kan ngaithiam hna bang in kan sualnak kha kan ngaithiam ve tuah” timi kha lih in maw na cam tawn. Kolose 3:13–“Bawipa nih an ngaihthiam hna bantukin pakhat le pakhat nan i ngaithiam lai,” timi kha ra philh hlah mu.\n(2) Biahalnak Pahnihnak; Na uarmi party na tanh tuk nakah biatak asiloah thildik hmu kho lo in na um sual maw?\nNa remlomi/huatmi minung/thil pakhat ruangah na tanhmi party a tanh lomi paoh kha mi thalo ah na hmu sual hna maw? Flynn nih FBI sinah a sual aa phuannak na theih duh ahcun a tanglei link kha hmet. Credit: Biak Lian Vel\n← Dallas Thihdar: Dallas Chin Baptist Church (DCBC) nih kan i bochanmi kan Khrihfaupa, Thantlang Farrawn khuami Pu Tin Ceu (kum 51) nih Mual A Kan Liam Tak Ee\nPresident Trump Nih Thanksgiving Biacah A Chimmi →


Thawngtha bak a si.Hakha ah Palik Bawi Pakhat Amah tein aa That – Hakha Cherry\nHakha palik zung ah rian a ttuanmi Pu Sui Hung cu nizan May 17 ah amah tein meithal in aa kap, tiah thawng kan theih.\nPaliklen, ahlan ralkap tidil pawng ah khan amah tein meithal in a lu ah aa kap i a nunnak a liam.\nZei ruang ah amah tein meithal in aa kah timi fiang in theih a si lo.The Chin Journal\nMay 18, Hakha\nA Si Kho Lomi A Si Kho.Holh ah hin a si kho lomi a si kho timi, tuah sernak ah a rak si kho taktak mi bia tlang a um, cucu Mirang holh in “The impossibility of possibility” tiah an ti. Abiana ah ngaknu a si mi nih fa a pawi; pa hngalhnak tel lo in fa a pawi kho, ti cu a si kho lomi a si khomi a si. Mary nih Thiang Thlarau thawngin fa a pawi khawhmi, Sarah nih a tar hnu i fa a hrin khawhmi te hna hi a si kho lo tiah minung fimnak le a hmuhtonnak nih a ruah lio ah fa an pawi i an hrin khawh ko.\nPathian caah cun a si kho lomi a um lo. Minung le kokek sining nih a si kho lo tiah kan ruah mi kha Pathian caah cu a si kho ko. Abiana ah caan kong kan ruahnak ah, kannih nih cun “Nizan, nihin, le thaizing” in kan lung a fian ning a si; asinain Pathian cu hramthoknak le donghnak (Alpha le Omega) ngeitu a si ko. Minung nih cun nizan kha kan thleng kho ti lo i nihin kan pal cuahmah mi kha kan pal lio ah kan ta a si tiah kan ruah, kan tem khawh i asinain thaizing a simi hmai lei caan cu kan kut chungah a um kho lo. Saduh lawng kan thah khawh. Asinain Omega kut chung ah kan um ti cu zumhnak in a ban chungah kan i hngilh ngamnak kha a si.\nDavid le Goliath kong kha Baibal ah kan rel; ngakchia tuanbia ngaih nuam sawhsawh a si lo. A si kho lo mi kha a si kho mi ah Pathian nih tlangval no te Amah aa bochan ngaimi pa te raltthatnak in a langhtermi si khawhnak, teinak a si. David nih cun siangpahrang Saul ralthuam kha aa hruk chun ve nain a rih tuk i a kalpi kho set lo. Asinain sahrang (chiandeih le vom) tin chung i a rak khamhtu a Bawipa Pathian thazaang bochannak he Goliath kha a rak fuh ngam. David kha na fapa le na tupa si ter hmanh, na siang ngam hnga maw? Mihrut! a kal in kal hlah tiah na thlauh ko hnga lo maw? David kha na nau pa hei si sehlaw Goliath mitthawngpa doh awk ah an kal ter siang hnga maw?\nMinung fimnak le ruahnak nih a phaak tawk ahcun Goliath doh awk i David na thlah sian a si ahcun nangmah kha na thluak a hmaan lo bia (something wrong), fa le cung ah dawtnak na ngeih lo bia, tiah ruah na si ko lai. Ka fapa te David nih miphun a dawt tuk, a nun aa thaap i a si tiah nangmah zong nih na ti bal lai lo i, na innpa, khrihfabu le miphun zong nih an in ti pi ve lai lo. Goliath va ton kha hruh raltthat ah ruah piak na si ko lai. Asinain kan biakmi Pathian kha mit hmuh lo in kan sin ah aa phuang i a kan hruaitu, thazaang petu, teinak le khamhnak petu a si kha kan zumh, kan bochan khawh ve ahcun David raltthatnak kha kan i hrawm ngam ve ko lai. David hriamnam cu chai le ttawlhttang te a si ko nain, Pathian nih cun fei, nam le thalnak tthawng deuh in a hman khawh ko.\nAtu lio kan fale kan mino hna an ral tthatnak le pumpeknak hi Pathian bochannak le thazaang thawngin a si kha kan thinlung mit dei sehlaw hmuh khawh, cohlan khawh, lawmhpi khawh, le raltthat pi khawh kan i zuam cio awk a si. Kan hmaika i vampangpi bang aa chong komi hi Goliath nak hmanh i a ngan deuh, a tthawng deuh ko, asinain Pathian he kan doh ve ahcun teinak cu kan ta a si ve ko lai. A si kho lo mi kha a si kho cuahmah ko ee. Thiang Thlarau he cun “The impossibility of possibility” timi hi luatnak le khamhnak tling kan hmuh khawh nak ding caah Salm 23 bang khan ttial khawh a si ve lai ka zumh ko.Credit-Lal Pek Lian\nMiss Universe Myanmar Thuzar Wint Lwin Laksawng pek sawmnak le peknak ding:


A thiang hlim tilo mi’Nu pawl nih mah’biathli hi nan theih bak a herh – Onlinenungak\nA thiang hlim tilo mi’Nu pawl nih mah’biathli hi nan theih bak a herh\nA tu kan chan ah hin Pathian sin ah kutsih lehthahnak tuah lo in hmunkhat i a umtti mi nungak tlangval tampi kan um ve cang caah siaherhnak he hi ca hi kan van in hromh ve hna, fak deuh vak in kan in hliam sual a si le fak deuh vak in na nun na thlen a hau ve cang tinak ah rak i ruak ko.\nPasal ngeih hlan hna i tlangval he innkhat ah nuva bantuk tein hmunkhat ah khua a sa mi nu cu hlawh a ngeilo mi hlawhhlangnu nak hmanh in a sining a niam deuh tinak a si. Hlawhhlangnu cu a zeimawcaan tal ah hlawh a ngei. Phaisa pek hau loin a lak tein an um pi hna caah man ngeilo minung an si tinak a si. An duh mi le an i lunghmuih mi cu a umpi tu pa nih a velhle tein kan dawttuk kan duhtuk timi annkaa tlum kha a si, cu ah cun an i za khim.\nChim a fawituk mi biafang “kan duh tuk” timi biafang an chimh ruang ah khan mah mipa kha na thianhlimnak na pek awk a si tinak a si nemmam loh, i ralring cikcek. Bia kaa hnihkhat ruang i nungak nih tlangval sin ah a thlianhlimnak a pek tawn mi hi cu lung a fak taktak mi thil a si pin ah damchung philh awk a tha tilo mi thil zong a si. Pasal na ngeih hlan ah cun tha tein i veng.\nNa dl pa he innkhat ah nan living ruang ah khan ka dl pa nih hin nupi ding ah a ka tthit hrimhrim lai na ti ngam maw? Nupi caah an tthit ding le tthit lo ding cu kanmah nak in nanngmah tein nai theih deuh ko khah! chim ding tam a um loh. An duh taktak ah cun living together loin a rak in tthitt deuh ding tu na si nain.\nNa umpi mi pa he khan teh kan i tthen ti lailoh tiin na chim ngam maw? Pathian samhrisih hna rak si hlah uh law teh? Pa pakhat nih duh tawk in a nupi bantuk in caan saupi ai umpi cang mi a si timi menmen khi na hei si hnga tinak a si? A tuar te dingmi cu nangmah kha na si ko.\nPasal a ngei cangmi bantuk tein caan saupi chung padang sin ah na um pengmi konglam kha na dl thar sin ah zeitindah na hei chim hnga, na mithmai a bi te hnga maw? Na virgin tilo mi teh zeitindah na dl pa thar sin ah tuanbia na hei phuah hnga i na hei chim ve hnga? Nuhlun ruang i fak tuk in i chirnak nih na nun cu hell mei hmete bantuk a si te lai.\nA ngaingai ah cun nuva si hlan i hmunkhat i living together in um cu Pathian phung a si lo pin ah laimi phunlang hrimhrim zong nih a huat taktak mi a si i laimi kan ca le bang ah cun hi nak i zoh a chia mi le fih a nung mi pakhat hmanh aum ti loh ti khawh a si.\nNungak pawl nan thianhlimnak kha tlangval pawl caah a si loh i na pasal ca ding tu ah a si ti kha Pathian ttih bu tein ruat peng uh. Cu ti a si lo ah cun hlawhlang nu nak hmanh in a sining a niam deuh mi hlawhlang free version na si tinak a si lai.


Zualko: Hrang Thio Le Khamh Thawng Nih Ram Le Miphun Caah An Nunnak An Thap! – The Cherry Par\nZualko: Hrang Thio Le Khamh Thawng Nih Ram Le Miphun Caah An Nunnak An Thap!\nOctober 23, 2021 Cherry News\nHrang Thio le Khamh Thawng cu bom an i lamh sual tiah thawng theih asi. An pahnih in ram caah nunnak an thap. Zei ko hme kan ton hawi maw ka thin, a faktuk e, celh ding si lo, kan in siang hrim hna lo e.\nMinung chankhat sinak ah a sunglawi bikcem mi nan nunnak le nan taksa ram le miphun caah a dongh tiangin nan pekmi cung ah Chin miphun zapi nih kan i philh bal ti hna lai lo. Pasal ttha pawl nanzawh lio mi lamthluan cu a dongh tiangin tantak mi nan hawivial nih teinak hmuh hlan poah cu an rak zawh ve ko lai. Hnangam in Pathian sinah rak i din ko cang uh.\nKa fa le ka celh bak lo ti pin cun chim awk um lo e, maw dawtmi fa hniang le rual aw miphun tanhnak ah mu. Pasal tha hna Upat nak sang bik pek nan si. Tantak mi chungkhar Bawipa tu nih in hnem ko hna seh law. Kan ngeih a chiatuk ee, Nan thawng ka theih cu Nan thisen man a lak si hlah seh mu.\nMaw ka thin han le ka lungfah zeiko hme kan ton hoi maw Pathian hi bantuk thawng cu kan theihter ti hlah law. Upat nak sang bik kan pek ko hna ka nau le Thinlung a fak hrim ko mu. Maw fapa ttha Hna Zei ti awk ttha ti lo mu Kan thinlung nih a celh rim lo e, nan hma baan a tam tuk rih ee.\nMaw ka celh lo cu Nan hmanthlak ka zoh ah e, mitthli donh cawk lo in a luang e maw fa Dawt hna. An pam tuk ee!! RIP our heroes. Bawipa nih chungkhar hnemhram ko hna seh law. A poi hringhran ai ee Pasal tha hna Upat nak sang bik kan in pek hna…..Tantak mi chung khar Bawipa tu nih hnem hram hna seh law.\nKan ngeihchia tuk e, kan tuar kho lo e, maw fapa sian lo hna aw baa lengmang in chukcho nan zawh mu tantak mi chungkhar BAWIPA nih hnem hram ko hna seh mu. Maw ka nau zeitin hme kan tuar khawh ne lai. Ruat te hmanh i hmuh lo in e ka nau ka sian lo tuk mi kawi Thio dam tein kan in tong than lai, kan ti na thawng kan theih cu ka zumh lo tuk e.\nKan lung kuai tuk hna e, tantak mi Chungkhar Bawipa nih in hnem ko hna seh law. Nule pa nih dawt cuahmah mi cio e cu ka thinlung fah le ka thin han zpng ai phua e.\nA poi tuk hringhran e, tantak mi chungkhar Bawipa tu nih in um pi hna sehlaw Bawipa tu nih in um pi zungzal ko hna sehlaw. A theimi paoh nih kan in tuarpi tuk cio hna e. A poituk ee kan pasal tha mino tete nan liamtun cu lung a faktuk ee nan kaltak mi chungkhar dihlak Bawipa nih hnem ko hna seh.\n← Hakha Township Public Healthcare Committee thawngthanhnak le nawlnak!\nTu nak fak deuhin khua kan ruah a hau hih! →